title: 2010/451/UE: Deċizjoni tal-Bank Ċentrali Ewropew tad- 29 ta’ Lulju 2010 dwar l-aċċess għal u l-użu ta’ ċerta dejta TARGET2 (BĊE/2010/9)

text:
               12.8.2010

               MT

               Il-Ġurnal Uffiċjali tal-Unjoni Ewropea

               L 211/45

         DEĊIZJONI TAL-BANK ĊENTRALI EWROPEW
   tad-29 ta’ Lulju 2010
   dwar l-aċċess għal u l-użu ta’ ċerta dejta TARGET2
   (BĊE/2010/9)
   (2010/451/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u partikolarment l-ewwel u r-raba’ inċiżi tal-Artikolu 127(2) tiegħu,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u partikolarment l-ewwel u r-raba’ inċiżi tal-Artiklu 3.1, u l-Artiklu 22 tiegħu,
   Billi:

               (1)

               Il-Linja ta’ Gwida BĊE/2007/2 tas-26 t’April 2007 dwar sistema Trans-European Automated Real-time Gross settlement Express Transfer (TARGET2) (1) waqqfet TARGET2.

               (2)

               TARGET2 tiffunzjona abbażi ta’ pjattaforma teknika waħda msejħa Pjattaforma Waħda Mqassma (SSP), imħaddma mid-Deutsche Bundesbank, il-Banque de France u l-Banca d’Italia (minn hawn ’il quddiem il-“BĊi li jipprovdu l-SSP”). Hija legalment strutturata bħala multipliċità ta’ sistemi ta’ ħlas gross f’ħin reali, li kull waħda minnhom hija komponent tat-TARGET2 imħaddma minn bank ċentrali tal-Eurosistema (BĊ). Il-Linja ta’ Gwida BĊE/2007/2 tarmonizza r-regoli għall-komponenti tat-TARGET2 sa fejn hu l-aktar possibbli.

               (3)

               L-Eurosistema tissorvelja t-TARGET2, bit-tmexxija tal-BĊE.

               (4)

               L-Artikolu 38(1) tal-Anness II tal-Linja ta’ Gwida BĊE/2007/2 – il-Kundizzjonijiet Armonizzati għall-parteċipazzjoni fit-TARGET2 (minn hawn ’il quddiem il-“Kundizzjonijiet Armonizzati”) jobbliga lil kull BĊ biex iżomm kunfidenzjali kull informazzjoni dwar ħlas li hija sensittiva jew sigrieta u li tappartjeni lill-parteċipanti li huma detenturi ta’ kontijiet TARGET2 ma’ dak il-BĊ, sakemm il-parteċipant ma jkunx ta bil-miktub il-kunsens tiegħu għall-iżvelar jew dak l-iżvelar ikun permess jew mitlub skont il-liġi nazzjonali.

               (5)

               L-Artikolu 38(2) tal-Kundizzjonijiet Armonizzati madankollu jipprovdi illi l-parteċipanti jaqblu li, sakemm dan l-iżvelar ma jkunx f’kunflitt mal-liġi applikabbli, kull BĊ jista’ jiżvela informazzjoni dwar ħlas li tirrigwarda lill-parteċipant li tkun inkisbet matul it-tħaddim tal-komponent tat-TARGET2 rilevanti lil: (i) BĊi oħrajn jew partijiet terzi li huma involuti fit-tħaddim tat-TARGET2, sa fejn dan huwa meħtieġ għall-funzjonament effiċjenti tat-TARGET2, jew (ii) awtoritajiet ta’ superviżjoni u sorveljanza ta’ Stati Membri u tal-Unjoni, sa fejn dan huwa meħtieġ għat-twettiq tad-dmirijiet pubbliċi tagħhom.

               (6)

               Huwa biss meta l-użu ta’ dejta aggregata dwar il-ħlas TARGET2 ma tkunx suffiċjenti għall-BĊi biex jiżguraw il-funzjonament effettiv ta’ TARGET2, li huwa neċessarju għall-BĊi kollha li jkollhom aċċess għal dejta f’livell ta’ transazzjoni misluta mill-SSP tal-parteċipanti fil-komponenti kollha tat-TARGET2, inklużi l-parteċipanti indiretti u d-detenturi ta’ BIC indirizzabbli. L-aċċess mill-BĊi kollha għal din id-dejta f’livell ta’ transazzjoni ssir ukoll meħtieġa għat-twettiq tad-dmirijiet pubbliċi tal-Eurosistema bħala sorveljant tat-TARGET2 meta l-użu ta’ dejta aggregata dwar il-ħlas TARGET2 ma tkunx suffiċjenti.

               (7)

               Dan l-aċċess tal-BĊ għal dejta f’livell ta’ transazzjoni tal-parteċipanti kollha tat-TARGET2 għandu jkun limitat għal dak li huwa meħtieġ sabiex jippermetti lill-BĊi, bħala operaturi u bħala sorveljanti tat-TARGET2, li jagħmlu analiżi kwantitattivi tal-flussi tat-transazzjonijiet bejn il-parteċipanti TARGET2 jew li jagħmlu simulazzjonijiet numeriċi tal-proċess ta’ saldu tat-TARGET2. Dan l-aċċess tal-BĊ għandu jeskludi kull informazzjoni dwar il-klijenti tal-parteċipanti ħlief fejn dawn il-klijenti huma parteċipanti indiretti jew detenturi ta’ BIC indirizzabbli.

               (8)

               Meta jsiru minn BĊi fil-kapaċità tagħhom bħala operaturi tat-TARGET2, dawn l-analiżi kwantitattivi u s-simulazzjonijiet numeriċi għandhom partikolarment iservu l-għanijiet li jiżguraw l-effiċjenza tad-disinn tat-TARGET2, jimmonitorjaw l-effetti tal-mekkaniżmi tal-ipprezzar, u jagħmlu analiżi cost-benefit ta’ karatteristiċi u servizzi addizzjonali. Meta jsiru mill-BĊi fil-kapaċità tagħhom bħala sorveljanti ta’ TARGET2, għandhom iservu partikolarment sabiex janalizzaw fallimenti fl-operat ta’ TARGET2, janalizzaw bidliet fix-xejriet u l-ħin tal-ħlas, jikkwantifikaw il-livelli ta’ likwidità u r-riżultati tas-saldu b’likwidità mnaqqsa, jagħmlu analiżi statistika u strutturali tal-flussi tat-transazzjonijiet, u jappoġġjaw valutazzjonijiet ta’ sorveljanza regolari u ad hoc bl-użu ta’ standards applikabbli.

               (9)

               Huwa tal-akbar importanza li tiġi mħarsa l-kunfidenzjalità tad-dejta f’livell ta’ transazzjoni. Għal dan il-għan, l-aċċess għal u l-użu ta’ dejta f’livell ta’ transazzjoni għandhom ikunu limitati għal grupp żgħir indikat ta’ membri tal-istaff mill-BĊi. Minbarra r-regoli dwar il-kondotta professjonali u l-kunfidenzjalità applikabbli għall-membri tal-istaff tal-BĊ, il-Kumitat għas-Sistemi tal-Ħlas u s-Saldu (PSSC) tas-Sistema Europea ta’ Banek Ċentrali għandha tistabbilixxi regoli speċifiċi dwar l-aċċess għal u l-użu ta’ dejta f’livell ta’ transazzjoni. Il-BĊi għandhom jiżguraw il-konformità ta’ dawn ir-regoli mill-membri tal-istaff indikati tagħhom u l-PSSC għandu jimmonitorja din il-konformità.

               (10)

               Il-PSSC għandu jkollu l-għażla li jippubblika informazzjoni li tirriżulta mill-użu ta’ dejta f’livell ta’ transazzjoni, sakemm din l-informazzjoni ma tagħmilx possibbli li jiġu identifikati l-parteċipanti jew il-klijenti tal-parteċipanti, kemm direttament kif ukoll indirettament.

               (11)

               Sabiex l-analiżi kwantitattivi u s-simulazzjonijiet numeriċi jitħallew isiru bl-użu ta’ dejta f’livell ta’ transazzjoni, l-Eurosistema għandha tistabbilixxi strument speċifiku, is Simulatur TARGET2.

               (12)

               Minbarra l-Artikolu 38(2) tal-Kundizzjonijiet Armonizzati li jkopri dejta f’livell ta’ transazzjoni, l-Artikolu 38(3) tal-Kundizzjonijiet Armonizzati jgħid b’mod aktar wiesgħa illi, sakemm ma jagħmilx possibbli, kemm direttament jew indirettament, li jiġu identifikati l-parteċipant jew il-klijenti tal-parteċipant għal finijiet ta’ statistika, storiċi, xjentifiċi jew oħrajn fit-twettiq tal-funzjonijiet pubbliċi tal-BĊ jew ta’ funzjonijiet ta’ entitajiet pubbliċi oħrajn li lilhom tiġi żvelata l-informazzjoni. Mingħajr preġudizzju għall-abbiltà tal-BĊi li jużaw, jiżvelaw jew jippubblikaw informazzjoni bħal din taħt dan l-Artikolu, il-PSSC għandu jikkoordina l-azzjonijiet tal-BĊi.

               (13)

               L-Artikolu 5 tal-Linja ta’ Gwida BĊE/2007/2 tispeċifika l-livelli ta’ governanza tat-TARGET2, inkluż li l-Kunsill Governattiv huwa responsabbli għad-direzzjoni, il-ġestjoni u l-kontroll tat-TARGET2 u li l-PSSC jassisti lill-Kunsill Governattiv bħala korp konsultattiv fil-kwistjonijiet kollha marbutin mat-TARGET2. L-Artikolu 5 tal-Linja ta’ Gwida BĊE/2007/2 jistabbilixxi illi l-PSSC iwettaq id-dmirijiet assenjati lill-BĊi fil-Linja ta’ Gwida BĊE/2007/2 fi ħdan il-qafas ġenerali definit mill-Kunsill Governattiv. F’din il-kapaċità tal-aħħar, il-PSSC għandu jwettaq ċerti dmirijiet skont din id-Deċiżjoni. Huma meħtieġa regola tal-votazzjoni għall-PSSC u l-possibbiltà għall-Kunsill Governattiv li jirrevedi d-deċiżjonijiet tal-PSSC.

               (14)

               Id-dispożizzjonijiet ta’ din id-Deċiżjoni ser jiġu estiżi sabiex japplikaw għal banek ċentrali konnessi mat-TARGET2 li mhumiex fl-Eurosistema permezz ta’ ftehim bejn dawn il-banek ċentrali u l-Eurosistema.

         AdoTtA DIN ID-DEĊIżJONI:
   Artikolu 1
   1.   Il-BĊi għandhom jaċċedu għal dejta f’livell ta’ transazzjoni dwar il-parteċipanti kollha tal-komponenti tat-TARGET2 sfilzati mit-TARGET2 sabiex jiġu żgurati l-funzjonament effiċjenti tat-TARGET2 u s-sorveljanza tiegħu.
   2.   Għal kull BĊ, l-aċċess għad-dejta msemmija fil-paragrafu 1 u l-użu tagħha għal analiżi kwantitattiva u simulazzjonijiet numeriċi għandu jkun limitat għal membru tal-istaff wieħed u sa tliet sostituti kemm għat-tħaddim kif ukoll għas-sorveljanza tat-TARGET2 rispettivament. Il-membri tal-istaff u s-sostituti tagħhom għandhom ikunu membri tal-istaff li jaħdmu fuq it-tħaddim tat-TARGET2 u fuq is-sorveljanza tal-infrastruttura tas-suq.
   3.   Il-BĊi jistgħu jaħtru lill-membri tal-istaff u lis-sostituti tagħhom. Il-ħatra tagħhom għandha tkun soġġetta għall-konferma mill-PSSC. L-istess proċedura għandha tapplika għas-sostituzzjoni tagħhom.
   4.   Il-PSSC għandu jistabbilixxi regoli speċifiċi għall-garanzija tal-kunfidenzjalità ta’ dejta f’livell ta’ transazzjoni. Il-BĊi għandhom jiżguraw il-konformità ma’ dawn ir-regoli mill-membri tal-istaff tagħhom indikati skont il-paragrafi 2 u 3. Mingħajr preġudizzju għall-applikazzjoni ta’ kull regola oħra dwar il-kondotta professjonali jew il-kunfidenzjalità tal-BĊi, f’każ ta’ non-osservanza tar-regoli speċifiċi stabbiliti mill-PSSC, il-BĊi għandhom iżommu kull membru indikat tal-istaff milli jkollu aċċess għal u użu tad-dejta msemmija fil-paragrafu 1. Il-PSSC għandu jimmonitorja l-konformita’ mad-dispożizzjonijiet ta’ dan il-paragrafu.
   Artikolu 2
   1.   Is-Simulatur TARGET2 għandu jiġi stabbilit għat-twettiq tal-analiżi kwantitattivi u s-simulazzjonijiet numeriċi msemmijin fl-Artikolu 1(2).
   2.   Is-Simulatur TARGET2 għandu jiġi żviluppat u miżmum mill-BĊi li jipprovdu l-SSP u mis-Suomen Pankki. Huwa għandu jikkomprendi l-infrastruttura teknika neċessarja, l-għodda għall-isfilzar tad-dejta, għodda għas-simulazzjoni u software analitiku li għandu jiġi installat fl-SSP.
   3.   L-ispeċifikazzjonijiet tas-servizzi u dawk tekniċi tas-Simulatur TARGET2 għandhom jiġu determinati ulterjorment fi ftehim bejn il-BĊi li jipprovdu l-SSP u Suomen Pankki u l-BĊi, approvat mill-Kunsill Governattiv.
   Artikolu 3
   1.   Il-PSSC għandu jistabbilixxi programmi ta’ ħidma operattivi u ta’ sorveljanza fuq żmien medju li għandhom jitwettqu mill-membri tal-istaff indikati skont l-Artikolu 1(2) u (3), bl-użu ta’ dejta fuq livell ta’ transazzjoni.
   2.   Il-PSSC jista’ jiddeċiedi li jippubblijka informazzjoni sfilzata mill-użu ta’ dejta f’livell ta’ transazzjoni, sakemm ma jkunx possibbli li jiġu identifikati l-parteċipanti jew il-klijenti tal-parteċipanti.
   3.   Il-PSSC għandu jiddeċìedi b’maġġoranza sempliċi. Id-deċiżjonijiet tiegħu għandhom ikunu soġġetti għal reviżjoni mill-Kunsill Governattiv.
   4.   Il-PSSC għandu jinforma regolarment lill-Kunsill Governattiv bil-kwistjonijiet kollha marbutin mal-applikazzjoni ta’ din id-Deċiżjoni.
   Artikolu 4
   Mingħajr preġudizzju għall-Artikolu 38(3) tal-Kundizzjonijiet Armonizzati, il-PSSC għandu jikkoordina l-iżvelar u l-pubblikazzjoni minn BĊi ta’ informazzjoni dwar il-ħlas fir-rigward ta’ parteċipant jew klijenti ta’ parteċipant li dwaru hemm provvediment f’dak l-Artikolu.
   Artikolu 5
   Din id-Deċiżjoni għandha tidħol fis-seħħ fil-jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Frankfurt am Main, id-29 ta’ Lulju 2010.

            Għall-Kunsill Governattiv tal-BĊE

            Il-President tal-BĊE

         Jean-Claude TRICHET

      (1)  ĠU L 237, 8.9.2007, p. 1.


title: 2009/714/KE: Deċiżjoni tal-Kummissjoni tal- 21 ta’ Settembru 2009 għall-ħatra ta' żewġ membri ta' politika pubblika fuq il-Grupp Superviżorju tal-Grupp Konsultattiv Ewropew dwar ir-Rappurtar Finanzjarju

text:
               22.9.2009

               MT

               Il-Ġurnal Uffiċjali tal-Unjoni Ewropea

               L 248/38

         DEĊIŻJONI TAL-KUMMISSJONI
   tal-21 ta’ Settembru 2009
   għall-ħatra ta' żewġ membri ta' politika pubblika fuq il-Grupp Superviżorju tal-Grupp Konsultattiv Ewropew dwar ir-Rappurtar Finanzjarju
   (2009/714/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               Skont ir-Regolament (KE) Nru 1606/2002 tal-Parlament Ewropew u tal-Kunsill tad-19 ta' Lulju 2002 dwar l-applikazzjoni ta' standards internazzjonali tal-kontabbiltà (1), kumitat tekniku dwar il-kontabbiltà għandu jipprovdi għajnuna u għarfien espert lill-Kummissjoni fil-valutazzjoni tal-istandards internazzjonali tal-kontabbiltà. Ir-rwol ta' dak il-kumitat tekniku dwar il-kontabbiltà jitwettaq mill-Grupp Konsultattiv Ewropew dwar ir-Rappurtar Finanzjarju (EFRAG).

               (2)

               L-EFRAG twaqqaf fl-2001 minn organizzazzjonijiet Ewropej li jirrappreżentaw lill-emittenti, l-investituri u l-professjoni tal-kontabbiltà involuti fil-proċess ta’ rappurtar finanzjarju.

               (3)

               Wara r-riformi fl-istruttura ta' governanza tal-EFRAG, il-Bord Superviżorju tal-EFRAG jinkludi erba' membri ta' politika pubblika speċifikament magħżula abbażi tal-esperjenza tagħhom fit-tfassil tal-politika pubblika fil-livell nazzjonali jew Ewropew. Skont it-Taqsima 3.2 tal-Appendiċi 1 għall-Istatuti tal-EFRAG bis-seħħ mill-11 ta’ Ġunju 2009, hija fir-responsabbiltà tal-Kummissjoni li taħtar dawk il-membri ta' politika pubblika. Il-membri tal-Bord Superviżorju tal-EFRAG jinħatru mill-Assemblea Ġenerali tal-EFRAG.

               (4)

               Wara sejħa pubblika għall-applikazzjonijiet (2) il-Kummissjoni għażlet il-kandidati biex jinħatru bħala membri ta' politika pubblika fuq il-Bord Superviżorju tal-EFRAG.

               (5)

               Bid-Deċiżjoni tal-Kummissjoni 2009/549/KE tat-13 ta’ Lulju 2009 għall-ħatra ta’ membru ta’ politika pubblika fuq il-Grupp Superviżorju tal-Grupp Konsultattiv Ewropew dwar ir-Rappurtar Finanzjarju (3), inħatar kandidat wieħed,

         IDDEĊIDIET KIF ĠEJ:
   Artikolu uniku
   Il-Kummissjoni bil-preżenti tinnomina żewġ membri li għandhom jinħatru bħala membri ta' politika pubblika fuq il-Grupp Superviżorju tal-Grupp Konsultattiv Ewropew dwar ir-Rappurtar Finanzjarju, li isimhom jidher fl-Anness.

      Magħmul fi Brussell, il-21 ta’ Settembru 2009.

            Għall-Kummissjoni

         Charlie McCREEVY

            Membru tal-Kummissjoni

      (1)  ĠU L 243, 11.9.2002, p. 1.

      (2)  ĠU C 74, 28.3.2009, p. 61.

      (3)  ĠU L 182, 15.7.2009, p. 63.

      ANNESS

         LISTA TAL-MEMBRI TA' POLITIKA PUBBLIKA MAĦTURIN

                  Is-Sinjura Aldona KAMELA-SOWINSKA

                  Is-Sur Angelo PROVASOLI


title: Deċiżjoni tal-Kunsill tal-14 ta' April 2014 dwar il-konklużjoni, f'isem l-Unjoni Ewropea, tal-Ftehim ta' Djalogu Politiku u ta' Koperazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubbliki tal-Kosta Rika, ta' El Salvador, tal-Gwatemala, tal-Ħonduras, tan-Nikaragwa u tal-Panama, min-naħa l-oħra, fir-rigward tal-Artikolu 49(3) tiegħu

text:
                  15.4.2014

                  MT

                  Il-Ġurnal Uffiċjali tal-Unjoni Ewropea

                  L 111/2

         DEĊIŻJONI TAL-KUNSILL
         tal-14 ta' April 2014
         dwar il-konklużjoni, f'isem l-Unjoni Ewropea, tal-Ftehim ta' Djalogu Politiku u ta' Koperazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubbliki tal-Kosta Rika, ta' El Salvador, tal-Gwatemala, tal-Ħonduras, tan-Nikaragwa u tal-Panama, min-naħa l-oħra, fir-rigward tal-Artikolu 49(3) tiegħu
         (2014/210/UE)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 79(3), flimkien mal-Artikolu 218(6)(a) tiegħu,
         Wara li kkunsidra l-proposta mill-Kummissjoni Ewropea,
         Wara li kkunsidra l-kunsens tal-Parlament Ewropew,
         Billi:

                     (1)

                     Il-Ftehim ta' Djalogu Politiku u ta' Koperazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubbliki tal-Kosta Rika, ta' El Salvador, tal-Gwatemala, tal-Ħonduras, tan-Nikaragwa u tal-Panama, min-naħa l-oħra (“il-Ftehim”), kien iffirmat fil-15 ta' Diċembru 2003, soġġett għall-konklużjoni tiegħu f'data aktar tard.

                     (2)

                     F'konformità mal-Artikolu 54(1) tal-Ftehim, il-Ftehim jidħol fis-seħħ fl-ewwel jum tax-xahar wara dak li fih il-Partijiet Kontraenti jinnotifikaw lil xulxin li kkompletaw il-proċeduri meħtieġa għal dik il-fini.

                     (3)

                     Il-Partijiet Kontraenti kollha għall-Ftehim, inklużi l-Istati Membri kollha tal-Unjoni fil-mument tal-iffirmar tal-Ftehim, s'issa ddepożitaw l-istrumenti ta' ratifika tagħhom, bl-eċċezzjoni għall-Unjoni.

                     (4)

                     L-Artikolu 49(3) tal-Ftehim jistabbilixxi l-obbligi tal-Partijiet Kontraenti dwar ir-riammissjoni tal-migranti illegali. B'konsegwenza, dik id-dispożizzjoni taqa' fl-ambitu tat-Titolu V tal-Parti Tlieta tat-Trattat dwar il-Funzjonament tal-Unjoni Ewropea (TFUE), u partikolarment l-Artikolu 79(3) tiegħu.

                     (5)

                     F'konformitá mal-Artikoli 1 u 2 tal-Protokoll (Nru 21) dwar il-pożizzjoni tar-Renju Unit u tal-Irlanda fir-rigward tal-Ispazju ta' Libertà, Sigurtà u Ġustizzja, mehmuż mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u mingħajr preġudizzju għal Artikolu 4 ta' dak il-Protokoll, dawk l-Istati Membri mhumiex qed jieħdu sehem fl-adozzjoni ta' din id-Deċiżjoni u mhumiex marbuta biha jew soġġetti għall-applikazzjoni tagħha.

                     (6)

                     F'konformità mal-Artikoli 1 u 2 tal-Protokoll (Nru 22) dwar il-pożizzjoni tad-Danimarka, mehmuż mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.

                     (7)

                     B'konsegwenza tad-dħul fis-seħħ tat-Trattat ta' Lisbona fl-1 ta' Diċembru 2009, l-Unjoni Ewropea ssostitwixxiet u ssuċċediet lill-Komunità Ewropea.

                     (8)

                     Il-Ftehim għandu jiġi approvat fir-rigward tal-Artikolu 49(3) tiegħu. Deċiżjoni separata dwar il-konklużjoni tal-Ftehim bl-eċċezzjoni tal-Artikolu 49(3) tiegħu, ser tiġi adottata b'mod parallel ma' din id-Deċiżjoni (1),

               ADOTTA DIN ID-DEĊIŻJONI:

            Artikolu 1
            Il-Ftehim ta' Djalogu Politiku u ta' Koperazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubbliki tal-Kosta Rika, ta' El Salvador, tal-Gwatemala, tal-Ħonduras, tan-Nikaragwa u tal-Panama, min-naħa l-oħra, huwa b'din approvat f'isem l-Unjoni, fir-rigward tal-Artikolu 49(3) tiegħu (2).

            Artikolu 2
            Il-President tal-Kunsill għandu, f'isem l-Unjoni Ewropea jagħti n-notifiki previsti fl-Artikolu 54 tal-Ftehim (3) u jagħti n-notifiki segwenti:

                        —

                           “Bħala konsegwenza tad-dħul fis-seħħ tat-Trattat ta' Lisbona fl-1 ta' Diċembru 2009, l-Unjoni Ewropea ssostitwixxiet u ssuċċediet lill-Komunità Ewropea u minn dik id-data teżerċita kull dritt u tassumi kull obbligu tal-Komunità Ewropea. Għalhekk, kull referenza għal ‘il-Komunità Ewropea’ jew għal ‘il-Komunità’ fit-test tal-Ftehim għandha tinqara, fejn ikun il-każ, bħala referenza għal ‘l-Unjoni Ewropea’ jew l-‘Unjoni’;”

                        —

                           “Id-dispożizzjonijiet tal-Ftehim li jaqgħu fl-ambitu tat-Titolu V Parti Tlieta tat-Trattat dwar il-Funzjonament tal-Unjoni Ewropea jorbtu lir-Renju Unit u lill-Irlanda bħala Partijiet Kontraenti separati, u mhux bħala parti tal-Unjoni Ewropea, sakemm l-Unjoni Ewropea flimkien mar-Renju Unit u/jew l-Irlanda ma jinnotifikawx lill-Parti tal-Amerika Ċentrali li r-Renju Unit u/jew l-Irlanda huma marbutin bħala parti mill-Unjoni Ewropea f'konformità mal-Protokoll (Nru 21) dwar il-pożizzjoni tar-Renju Unit u tal-Irlanda fir-rigward tal-Ispazju ta' Libertà, Sigurtà u Ġustizzja anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea. Jekk ir-Renju Unit u/jew l-Irlanda ma jibqgħux marbutin bħala parti mill-Unjoni Ewropea f'konformità mal-Artikolu 4a tal-Protokoll Nru 21, l-Unjoni Ewropea flimkien mar-Renju Unit u/jew l-Irlanda għandhom jinfurmaw immedjatament lill-Parti tal-Amerika Ċentrali bi kwalunkwe bidla fil-pożizzjoni tagħhom, li f'dan il-każ għandhom jibqgħu marbutin bid-diżpozzjonijiet tal-Ftehim f'isimhom stess. L-istess japplika għad-Danimarka skont il-Protokoll (Nru 22) dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea.”.

            Artikolu 3
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fil-Lussemburgu, l-14 ta' April 2014.

                  Għall-Kunsill

                  Il-President

               C. ASHTON

            (1)  Deċiżjoni tal-Kunsill 2014/211/UE.

            (2)  Il-Ftehim ġie ppubblikat fil-ĠU L 111, 15.4.2014, p. 6 flimkien mad-Deċiżjoni 2014/211/UE.

            (3)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Id-Deċiżjoni 2004/KE tal-Parlament Ewropew u tal-Kunsill tal-21 ta' April 2004 dwar it-twassil interoperabbli ta' servizzi ta' eGovernment pan-Ewropej lill-amministrazzjonijiet publiċi, negozji u ċittadini (IDABC)

text:
Avviż Legali Importanti

|

32004D0387

Official Journal L 144 , 30/04/2004 P. 0065 - 0066

		Id-Deċiżjoni 2004/KE tal-Parlament Ewropew u tal-Kunsilltal-21 ta' April 2004dwar it-twassil interoperabbli ta' servizzi ta' eGovernment pan-Ewropej lill-amministrazzjonijiet publiċi, negozji u ċittadini (IDABC)IL-PARLAMENT EWROPEW U L-KUNSILL TA' L-UNJONI EWROPEAWara li kkunsidraw it-Trattat li jistabbilixxi l-Komunità Ewropea, u b'mod partikolari l-ewwel paragrafu ta' l-Artikolu 156 ta' dan,Wara li kkunsidraw il-proposta mill-Kummissjoni,Wara li kkunsidraw l-Opinjoni tal-Kumitat Ekonomiku u Soċjali Ewropew [1],Wara li kkunsidraw l-Opinjoni tal-Kumitat tar-Reġjuni [2],Jaġixxu skond il-proċedura stabbilita fl-Artikolu 251 tat-Trattat [3],Billi:(1) Skond l-Artikolu 154 tat-Trattat, sabiex jiġi mgħejjun il-ksib ta' l-għanijiet msemmija fl-Artikoli 14 u 158 ta' dan u biex jagħmilha possibbli għaċ-ċittadini ta' l-Unjoni, operaturi ekonomiċi u kommunitajiet reġjonali u lokali biex jiksbu l-vantaġġi sħaħ mill-istabbiliment ta' żona mingħajr fruntieri interni, il-Komunità, tikkontribwixxi għall-istabbilimentt u l-iżvilupp ta' networks trans-Ewropej.(2) L-iffaċilitar tal-mobilità ta' negozji u ċittadini minn naħa għal oħra tal-fruntieri Ewropej dirretament jikkontribwixxi għat-tneħħija ta' ostakli għall-moviment liberu ta' l-oġġetti, tal-persuni, tas-servizzi u tal-kapital kif ukoll għall-istabbilixxar ħieles ta' ċittadini ta' Stat Membru fit-territorju ta' Stat Membru ieħor.(3) Skond l-Artikolu 157 tat-Trattat, il-Komunità u l-Istati Membri għandhom jassiguraw li l-kondizzjonijiet meħtieġa għall-kompetittività ta' l-industrija tal-Komunità jeżistu.(4) Bid-Deċiżjonijiet Nru 1719/1999/KE [4] u Nru 1720/1999/KE [5] il-Parlament Ewropew u l-Kunsill adottaw serje ta' azzjonijiet, miżuri orizzontali u linji gwida inkluża l-identifikazzjoni ta' proġetti ta' interess komuni, fir-rigward tan-networks trans-Ewropej għall-iskambju elettroniku ta' data bejn amministrazzjonijit (IDA). Minħabba li dawn id-Deċiżjonijiet jiskadu fil-31 ta' Diċembru 2004, huwa meħtieġ li jkun pprovdut qafas biex jitkompla x-xogħol tal-programm IDA kif stabbilit b'dawk id-Deċiżjonijiet.(5) Il-programm IDABC ser jibni fuq is-suċċessi tal-programmi IDA preċedenti, li tejjbu l-effettività tal-kop erazzjoni minn fruntiera għall-oħra bejn amministrazzjonijiet pubbliċi.(6) Fl-istabbiliment u l-implimentazzjoni tal-programm IDABC, li huwa t-tkomplija tal-programmi IDA preċedenti, attenzjoni dovuta għanda tingħata tal-kisbiet ta' dawk il-programmi.(7) Xogħol komplut taħt il-programm IDABC x'aktarx jifforma l-bażi ta' aktar xogħol. Dan, kombinat mal-pass mgħaġġel tal-bidla teknoloġika, ser ikun meħtieġ li l-programm jkun adattabbli għal żviluppi futuri.(8) Il-Kunsill Ewropew, li ltaqa' f'Liżbona f'Marzu 2000, adotta l-konklużjonijiet bl-għan biex jipprerpara għat-transizzjoni ta' l-Unjoni Ewropea sa' l-2010 għall-ekonomija dinjija l-aktar kompetittivà, dinamika, u mibnija fuq l-informazzjoni, li kapaċi jkollha tkabbir ekonomiki sostenibbli b'aktar impjiegi u b'impjiegi aħjar u koeżjoni soċjali akbar.(9) Il-Kunsill Ewropew, li ltaqa' fi Brussel f'Marzu 2003, ġibew l-attenzjoni fuq l-importanza li jgħaqqad l-Ewropa u għaldaqstant jissaħħaħ is-suq intern u enfasizza li l-komunikazzjonijiet elettroniċi huma makni b'saħħithom għat-tkabbir, il-kompetittività u l-impjiegi fl-Unjoni Ewropea u li azzjoni għandha tittieħed sabiex tkun konsolidata din is-saħħa u sabiex tikkontribbwixxi għall-ksib ta' l-għanijiet ta' Liżbona. Għal dan il-għan, l-iżvilupp u l-istabbiliment ta' Servizzi ta' eGovernment pan-Ewropej u n-networks telematiċi ta' taħt għandhom ikunu sostnuti u promossi.(10) L-eliminazzjoni ta' ostakli għall-komunikazzjonijiet elettroniċi bejn amministrazzjonijiet pubbliċi fil-livelli kollha u ma' negozji kif ukoll ma' ċittadini tikkontribbwixxi għat-titjib ta' l-ambjent Ewropew tan-negozju, tnaqqis ta' piżijiet amministrattivi u t-tnaqqas tal-burokrazija. Tista' wkoll tinkoraġġixxi negozji u ċittadini ta' l-Unjoni Ewropea biex jaħsdu l-vantaġġi tas-soċjetà ta' l-informazzjoni u biex jaħdmu b'mod elettroniku ma' amministrazzjonijiet pubbliċi.(11) Twassil b'valur mkabbar ta' servizzi ta' l-eGovernment li jagħmila possibbli għan-negozji u ċ-ċittadini biex jaħdmu ma' amministrrazzjonijiet pubbliċi mingħajr kapaċitajiet speċjali tat-Teknoloġija ta' l-Informazzjoni (IT) jew tagħrif minn qabel ta' l-organizzazzjoni funzjonali ta' ġewwa ta' amministrazzjoni pubblika.(12) It-tiftiħ ta' networks telematiċi trans-Ewropej biex tiġi skambjata informazzjoni bejn l-amministrazzjonijiet pubbliċi, l-istituzzjonijiet tal-Komunità u entitajiet oħra, bħal aġenziji Ewropej, servizzi u organizzazzjonijiet iddedikati biex javvanzaw l-interessi tal-Komunità, m'għandhomx ikun ikkonsidrati bħala l-għan finali, iżda bħala l-mezz biex tinkiseb informazzjoni interoperabbli u servizzi ta' l-eGovernment interattivi fuq il-livell pan-Ewropew, mibnija fuq u li jestendu saċ-ċittadini u n-negozji bil-vantaġġi jirriżultaw mill-kop erazzjoni bejn l-amministrazzjonijiet publiċi madwar l-Ewropa.(13) Il-Kummissjoni tibda u ser taġġorna, kif meħtieġ, konsultazzjonijiet komprensivi li jinvolvu l-persuni kollha li għandhom interess sabiex ikun possibbli li jsir studju, li jinvolvi s-setturi kollha relevanti, li jiffoka fuq il-bżonnijiet ta' u l-vantaġġi għaċ-ċittadini u n-negozji, bl-għan li tiġi ippreparata lista ta' servizzi ta' eGovernment pan-Ewropej li huma meħtieġa u ta' vantaġġ li jistgħu jiġu implimentati matul it-tul ta' din id-Deċiżjoni.(14) Servvizi ta' eGovenrment Pan-Ewropej jippermettu amministrazzjonijiet pubbliċi, negozji u ċittadini biex jinteraġixxu b'mod aħjar ma' amministrazzjonijiet pubbliċi minn naħa għal oħra tal-fruntieri. It-twassil ta' dawn is-servizzi jeħtieġ id-disponibbilità ta' informazzjoni effiċjenti, effetiva u interoperabbli u sistemi ta' komunikazzjoni bejn amministrazzjonijiet pubbliċi kif ukoll proċessi amministrattivi interoperabbli ta' fuq quddiem jew fuq wara ta' l-uffiċju sabiex ikun possibbli li jsir skambju b'mod sigur, tiġi mifhuma u ipproċessata informazzjoni tas-settur pubbliku minn naħa għal oħra ta' l-Ewropa.(15) Għat-twassil ta' Servizzi ta' eGovernment pan-Ewropej huwa metħieġ li jiġu ikkonsidrati d-dispożizzjonijiet ta', partikolarment, id-Direttiva 95/46/KE tal-Parlament Ewopew u tal-Kunsill ta' l-24 ta' Ottubru 1995 dwar il-protezzjoni ta' individwi fir-rigward ta' l-ipproċessar ta' data personali u l-moviment libertu ta' din id-data [6] u d-Direttiva 2002/58/KE tal-Parlament Ewropew u tal-Kunsill tat-12 ta' Lulju 2002 li tikkonċerna l-ipproċessar ta' data personali u l-protezzjoni tal-privatezza fis-settur tal-komunikazzjonijiet elettroniċi [7].(16) Huwa importanti li, fil-kuntest ta' l-isforzi nazzjonali biex jiġi sostnut l-eGovernment, konsiderazzjoni dovuta tingħata lill-prioritajiet ta' l-Unjoni Ewropea.(17) Huwa essenzali li jiġi massimizzat l-użu ta' standards jew speċifikazzjonijiet disponibbli b'mod pubbliku jew speċifikazzjonijiet miftuħa għall-iskambju ta' informazzjoni u l-integrazzjoni tas-servizz biex tiġi assigurata interoperabilità bħala ħaġa waħda u permezz ta' dan jiżdiedu l-vantaġġi tas-servizzi ta' eGovenrment pan-Ewropej u n-networks telematiċi trans-Ewropej li huma l-bażi.(18) L-istabbiliment ta' servizzi ta' eGovernment pan-Ewropej u n-networks telematiċi li huma l-bażi li tagħhom il-Komunità hija utent jew benefiċjarju hija r-responsabbilità kemm tal-Komunità kif ukoll ta' l-Istati Membri.(19) Huwa essenzali li tiġi assigurata kop erazzjoni mill-qrib bejn l-Istati Membri u l-Komunità u, fejn relevanti, l-istituzzjonijiet tal-Komunità u dawk li għandhom interess.(20) Azzjonijiet fuq il-livell ta' Komunità għandhom jistimulaw l-iżvilupp ta' servizzi ta' eGovernment fuq il-livell pan-Ewropew u l-miżuri assoċjati meħtieġa fil-livelli kollha adattati, billi titqies ukoll id-diversità lingwistika tal-Komunità.(21) Filwaqt li l-parteċipazzjoni ta' l-Istati Membri kollha f'azzjonijiet ta' sostenn għas-servizzi ta' eGovernment pan-Ewropej ipprovduti mill-amministrazzjonijiet pubbliċi lin-negozji u ċittadini għandhom jiġu mħeġġa, azzjonijiet li jikkomprendu diversi Stati Membri jistgħu jiġu mibdija u Stati Membri li ma jkunux qed jipparteċipaw għandhom jiġu mħeġġa biex jipparteċipaw fi stadju ulterjuri.(22) Żvilupp ta' ideat imbaqqlin ma' inizjattivi nazzjonali, reġjonali u lokali u t-twassil ta' servizzi ta' eGovernment fl-Istati Membri għandu jkun assigurat.(23) Il-Pjan ta' Azzjoni għall-eEurope 2005, approvat uffiċjalment mill-Kunsill Ewropew li ltaqa' f'Seville f'Ġunju 2002, partikolarment fil-kapitolu dwar l-eGovernment, juri l-importanzi tal-programm IDA fl-inkoraġġiment tat-twaqqif ta' servizzi ta' eGovernment pan-Ewropej f'sostenn għall-attivitajiet mingħajr fruntieri u għaldaqstant jikkumplimentaw u jipprovdu qafas għall-inizjattivi rigward eGovernment fil-livelli kollha xierqa.(24) Sabiex isir użu effiċjenti tar-riżorsi finanzjarji tal-Komunità, huwa meħtieġ li jinqasmu l-ispejjeż tas-servizzi ta' eGovernment pan-Ewropej u n-networks telematiċi ta' bażi bejn l-Istati Membri u l-Komunità fuq bażi ġusta.(25) Il-produttività, is-sensibilità u l-flessibilità fl-istabbiliment u l-operazzjoni ta' servizzi ta' eGovenrment pan-Ewropej u n-networks telematiċi ta' bażi jistgħu jiġu miksuba l-aħjar bit-tħaddin ta' approċċ orjentat għas-suq u għaldaqstant jintgħażlu fornituri fuq bażi kompettitivà f'ambjent ta' ħafna bejjiegħa, waqt li tiġi assigurata, kull meta jkun xieraq, is-sostenibilità ta' operazzjoni u finanzjarja tal-miżuri.(26) Servizzi ta' eGovernment pan-Ewropej għandhom jiġu żviluppati fil-kuntest ta' proġetti speċifiċi ta' interess komuni u miżuri orizzontali speċifici. Miżuri oħra orizzontali għandhom ikunu lesti biex isostnu t-twassil interoperabbli ta' dawn is-servizzi bl-istabbiliment jew bit-tisħiħ ta' servizzi ta' infrastruttura.(27) Il-programm IDABC għandu konsegwentement jkun miftuħ ukoll għall-parteċipazzjoni minn pajjiżi taż-Żona Ekonomika Ewropea u l-pajjiżi kandidati, u l-kop erazzjoni ma' pajjiżi terzi għandha tkun inkorraġġita. Entitajiet internazzjonali jistgħu jieħdu sehem fl-implimentazzjoni ta' proġetti ta' interess komuni u miżuri orizzontali bi spejjeż tagħhom stess.(28) Sabiex tkun assigurata l-amministrazzjoni sana tar-riżorsi finanzjarji ta' l-Unjoni Ewropea u biex tiġi evitata l-proliferazzjoni mhux neċessarja ta' tagħmir, repetizzjoni ta' investigazzjonijiet u diversità ta' approċċi, għandu jkun possibbli li jintużaw servizzi żviluppati taħt il-programm IDA jew il-programm IDABC fil-qafas tal-politika barranija u ta' sigurtà komuni u l-kop erazzjoni tal-pulizija u ġudizzjarja fi kwistjonijiet kriminali, skond it-Titoli V u VI tat-Trattat dwar l-Unjoni Ewropea.(29) Minħabba li l-għan ta' l-istabbiliment ta' servizzi ta' eGovernment pan-Ewropej ma jistgħux ikunu milħuqa biżżejjed mill-Istati Membri u jistgħu għalhekk, mħabba l-iskala u l-effetti ta' l-azzjoni, ikunu milħuqa aħjar fil-livell tal-Komunità, il-Komunità tista' tadotta miżuri, skond il-prinċipju tas-sussidjarjetà kif stabbilit fl-Artikolu 5 tat-Trattat. Skond il-prinċipju tal-proporzjonalità, kif stabbilit f'dak l-Artikolu, din id-Deċiżjoni ma tmurx lil hinn minn dak li hu meħtieġ sabiex jintlaħaq dak l-għan.(30) Il-miżuri meħtieġa għall-implementazzjoni ta' din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tal-poteri ta' implimentazzjoni mogħtija lill-Kummissjoni [8].(31) Din id-Deċiżjoni tistabbilixxi, għad-dewmien kollu tal-programm, qafas finanzjarju li jikkostitwixxi r-referenza ewlenija, fis-sens tal-punt 33 tal-Ftehim Interistituzzjonali tas-6 ta' Mejju 1999 bejn il-Parlament Ewropew, il-Kunsill u l-Kummissjoni dwar dixxiplina tal-budget, u t-titjib tal-proċedura tal-budget [9], għall-awtorità tal-budget matul il-proċedura annwali tal-budget,IDDEĊIDEW KIF ĠEJ:Artikolu 1SkopDin id-Deċiżjoni tistabbilixxi, għall-perjodu 2005-2009, Programm għat-Twassil Interoperabbli tas-Servizzi ta' eGovernment pan-Ewropej għall-Amministrazzjonijiet Pubbliċi Ewropej, istituzzjonijiet tal-Komunità u entitajiet oħra u għal Negozji u Ċittadini Ewropej (hawnhekk iżjed ‘il quddiem il-"programm IDABC").Artikolu 2Għan1. L-għan tal-programm IDABC huwa li jiġu identifikati, sostnuti u promossi l-iżvilupp u t-twaqqif ta' servizzi ta' eGovernment pan-Ewropej u n-networks telematiċi interoperabbli ta' taħt li jsostnu l-Istati Membri u l-Komunità fl-implimentazzjoni, fiż-żoni rispettivi tagħhom ta' kompetenza, tal-politiki tal-Komunità u l-attivitajiet, li jiksbu vantaġġi sostanzjali għall-amministrazzjonijiet pubbliċi, negozji u ċittadini.2. Il-programm għandu wkoll l-iskop li:(a) jagħmel possibbli l-iskambju effiċjenti, effettiv u sigur ta' informazzjoni bejn amministrazzjonijiet pubbliċi fil-livelli kollha xierqa, kif ukoll bejn dawn l-amministrazzjonijiet u l-istituzzjonijiet tal-Komunità u entitajiet oħra kif inhu xieraq;(b) jestendi l-vantaġġi ta' l-iskambju ta' informazzjoni kif indikat taħt (a) sabiex jiffaċilita t-twasil ta' servizzi lin-negozji u ċittadini billi jikkonsidra l-bżonnijiet tagħhom;(ċ) jsostni l-proċess tat-teħid ta' deċiżjonijiet u jiffaċilita l-komunikazzjoni bejn l-istituzzjonijiet tal-Komunità billi jiżviluppa l-qafas strateġiku konness magħhom fil-livell pan-Ewropew;(d) jilħaq interoperabbilità, kemm fi u minn naħa għal oħra ta' żoni differenti ta' żoni ta' politika u, fejn xieraq, man-negozji u ċittadini, notevolment fuq il-bażi ta' Qafas ta' Interoperabbilità Ewropea;(e) jikkontribbwixxi għall-isforzi ta' l-amministrazzjonijiet pubbliċi ta' l-Istati Membri u l-Komunità skond operazzjonijiet msawwra, implimentazzjoni ta' min jissuġġerixxi, sigurtà, effiċjenza, trasparenza, kultura ta' servizz u sensibilità;(f) jippromovi t-tixrid ta' prattika tajba u jinkoraġġixxi l-iżvilupp ta' soluzzjonijiet telematiċi innovattivi f'amministrazzjonijiet pubbliċi.Artikolu 3DefinizzjonijietGħall-iskop ta' din id-Deċiżjoni, id-definizzjonijiet li ġejjin għandhom japplikaw:(a) "Network telematiku" tfisser sistema kompressiva ta' komunikazzjoni ta' data, li tikkomprendi l-infrastruttura fiżika u konnessjonijiet fiżiċi kif ukoll servizzi konnessi magħhom u saffi ta' applikazzjoni, b'dan il-mod jagħmel possibbli l-iskambju ta' informazzjoni elettronika bejn u f'amministrazzjonijiet pubbliċi kif ukoll bejn amministrazzjonijiet pubbliċi u negozji u ċittadini;(b) "Servizzi ta' eGovernment pan-Ewropej" tfisser informazzjoni tas-settur pubbliku minn fruntiera għall-oħra u servizzi interattivi, jew settorjali jew orizzontali, i.e. ta' natura minn settur għall-ieħor, ipprovduti minn amministrazzjonijiet pubbliċi Ewropej lill-amministrazzjonijiet pubbliċi Ewropej, negozji, inklużi l-assoċjazzjonijiet tagħhom, u ċittadini, inklużi l-assoċjazzjonijiet tagħhom, permezz ta' networks telematiċi trans-Ewropej interoperabbli;(ċ) "Proġett ta' interess komuni" tfisser proġett fiż-żoni ta' politika identifikati fl-Anness I, li huwa mibdi jew ikkontinwat taħt din id-Deċiżjoni, u li jikkonċerna l-istabbiliment jew it-tisħiħ ta' servizzi ta' eGovernment pan-Ewropej;(d) "Servizzi ta' infrastruttura" tfisser servizzi pprovduti biex jilħqu ħtiġijiet ġeneriċi, li jikkomprendu teknoloġija u soluzzjonijiet ta' software, inkluż qafas Ewropew ta' interoperabbilità, sigurtà, middleware u servizzi ta' network. Servizzi ta' infrastruttura isaħħu t-twassil ta' servizzi ta' eGovernment pan-Ewropej;(e) "Miżuri orizzontali" tfisser azzjoni kif identifikata fl-Anness II, li hija mibdija jew ikkontinwata taħt din id-Deċiżjoni, u li tikkonċerna l-istabbiliment jew it-tisħiħ ta' servizzi orizzontali ta' eGovernment pan-Ewropej, servizzi ta' infrastruttura jew attivitajiet strateġiċi jew ta' sostenn;(f) "Interoperabbilità" tfisser l-abbiltà ta' sistemi ta' teknoloġija ta' l-informazzjoni u ta' komunikazzjoni (ICT) u tal-proċessi tan-negozju li huma jsostnu biex jiskambjaw data u biex jagħmlu possibbli l-qsim ta' informazzjoni u tagħrif.Artikolu 4Proġetti ta' interess komuniSabiex jintlaħqu l-għanijiet stabbiliti fl-Artikolu 2, il-Komunità għandha, b'kop erazzjoni ma' l-Istati Membri, timplimenta proġetti ta' interess komuni ndikati fil-programm ta' xogħol li jdur msemmi fl-Artikolu 8(1), skond il-prinċipji stabbiliti fl-Artikoli 6 u 7.Proġetti ta' interess komuni għandhom, kull meta jkun possibbli, jagħmlu użu mis-servizzi orizzontali ta' eGovernment pan-Ewropej u ta' infrastruttura u jikkontribwixxu għal aktar żvilupp ta' dawn is-servizzi.Artikolu 5Miżuri orizzontali1. Sabiex jintlaħqu l-għanijiet stabbiliti fl-Artikolu 2, il-Komunità għandha, b'kop erazzjoni ma' l-Istati Membri, bħala sostenn għall-proġetti ta' interess komuni, tagħmel miżuri orizzontali kif identifikati f'L-Anness II u ndikati fil-programm ta' xogħol li jdur msemmi fl-Artikolu 8(1), skond il-prinċipji stabbiliti fl-Artikoli 6 u 7.2. Miżuri orizzontali għandhom jipprovdu, jmantnu, u jippromovu servizzi ta' infrastruttura għall-amministrazzjonijiet pubbliċi fil-Komunità fuq il-bażi ta' politika ta' manteniment u ta' aċċess definita fil-qafas tal-programm IDABC. Għandhom ukoll jipprovdu l-amministrazzjoni ta' servizzi orizzontali ta' eGovernment pan-Ewropej kif ukoll jistabbilixxu attivitajiet stateġiċi u ta' sostenn biex jippromovu servizzi ta' eGovernment pan-Ewropej, jwettqu analiżi strateġiċi ta' żviluppi konnessi fil-Komunità u l-Istati Membri, u jassiguraw l-amministrazzjoni tal-programm u t-tixrid ta' prattika tajba.3. Sabiex tkun kapaċi li tidentifika l-miżuri orizzontali li għandha tibda, il-Komunità għandha tistabbilixxi deskrizzjoni ta' servizzi orizzontali ta' eGovernment pan-Ewropej u servizzi ta' infrastruttura. Id-deskrizzjoni għandha tinkludi aspetti bħal l-amministrazzjoni meħtieġa, organizzazzjoni, responsabbiltajiet konnessi u tqassim ta' spejjeż kif ukoll bħala strateġija biex tintuża fl-iżvilupp u l-implimentazzjoni ta' servizzi orizzontali ta' eGovernment pan-Ewropej u servizzi ta' infrastruttura. L-istrateġija għandha tkun ibbażata fuq stima ta' ħtiġijiet tal-proġett. Id-deskrizzjoni għandha tkun riveduta fuq bażi annwali.Artikolu 6Prinċipji ta' implimentazzjoni1. Fl-implimentazzjoni ta' proġetti ta' interess komuni u miżuri orizzontali, il-prinċipji stabbiliti fil-paragrafi 2 sa 10 għandhom japplikaw.2. Din id-Deċiżjoni hija l-bażi legali għall-implimentazzjoni ta' miżuri orizzontali.3. L-implimentazzjoni ta' proġett għandha teħtieġ bażi legali settorjali. Għall-iskopijiet ta' din id-Deċiżjoni, proġett għandu jkun ikkonsidrat bħala li jissodisfa din il-kondizzjoni meta isostni it-twassil ta' servizzi ta' eGovernment pan-Ewropej lill-amministrazzjonijiet pubbliċi, lin-negozji jew liċ-ċittadini fil-qafas ta' l-implimentazzjoni ta' bażi legali settorjali jew kull bażi legali oħra rilevanti.Dan il-paragrafu m'għandux japplika għal proġetti ta' interess komuni li jsostnu t-twassil ta' servizzi ta' eGovernment bejn istituzzjonijiet tal-Komunità u aġenziji Ewropej.4. Parteċipazzjoni ta' l-akbar numru possibbli ta' Stati Membri fi proġett bħala sostenn ta' servizzi ta' eGovernment pan-Ewropej ipprovduti minn amministrazzjonijiet pubbliċi lin-negozji, inklużi l-assoċjazzjonijiet tagħhom, jew minn amministrazzjonijiet pubbliċi liċ-ċittadini, inklużi l-assoċjazzjonijiet tagħhom, għandhom ikunu inkoraġġiti.5. Proġetti ta' interess komuni u miżuri orizzontali għandhom jikkomprendu l-azzjonijiet kollha meħtieġa għall-istabbiliment jew it-titjib ta' servizzi ta' eGovernment pan-Ewropej.6. Proġetti ta' interess komuni u miżuri orizzontali għandhom jinkludu, kull meta jkun xieraq, fażi preparatorja. Għandhom jikkomprendu fażi ta' vijabilità, fażi ta' żvilupp u tisħiħ, u fażi ta' implimentazzjoni li jiġu implimentati skond l-Artikolu 7.Dan il-paragrafu m'għandux japplika għall-attivitajiet strateġiċi u ta' sostenn kif definiti f'Parti C ta' l-Anness II.7. Riżultati miksuba minn attivitajiet oħra relevanti tal-Komunità u l-Istati Membri, partikolarment il-programmi ta' riċerka u żvilupp tat-teknoloġija tal-Komunità u programmi u politiki oħra tal-Komunità, bħal eTEN [10], eContent [11] eInclusion, eLearning [12] u MODINIS [13] għandhom jiġu ikkonsidrati, kull meta jkun xieraq, fid-definizzjoni ta' proġetti ta' interess komuni u miżuri orizzontali sabiex jiġi evitat xogħol ripetut u biex jitħaffef l-iżvilupp ta' servizzi ta' eGovernment. Proġetti fil-fażi ta' l-ippjanar jew ta' l-iżvilupp għandhom jiġu ikkonsidrati.8. Proġetti ta' interess komuni jew miżuri orizzontali għandhom ikunu ndikati teknikament b'referenza għall-istandards jew speċifikazzjonijiet li huma disponibbli pubblikament jew speċifikazzjonijiet miftuħa għall-iskambju ta' informazzjoni jew integrazzjoni tas-servizz u għandhom iħarsu s-servizzi ta' infrastruttura, kif xieraq, sabiex jassigura l-interoperabbilità u l-aċċessibilità bejn sistemi nazzjonali u tal-Komunità fi jew minn naħa għal oħra ta' setturi amministrattivi u ma negozji u ċittadini.9. Proġetti ta' interess komuni u miżuri orizzontali għandhom, fejn hu xieraq, jagħtu l-attenzjoni dovuta lill-qafas Ewropew ta' interoperabbilità pprovdut, mantnut u promoss mill-programm IDABC.10. Reviżjoni ta' wara l-implimentazzjoni ta' kull proġett ta' interess komuni jew miżuri orizzontali għandha titwettaq fi żmien sena wara it-tmiem tal-fażi ta' implimentazzjoni.Reviżjoni għandha tinkludi analiżi tal-vantaġġ mill-ispiża.Fil-każ ta' proġetti ta' interess komuni r-reviżjoni għandha titwettaq b'kordinazzjoni ma' l-Istati Membri skond ir-regoli li jirregolaw il-politika settorjali u ppreżentata lill-kumitat settorjali relevanti.Konklużjonijiet u rakkomandazzjonijiet li jirriżultaw mir-reviżjoni ta' proġetti ta' interess komuni għandhom ikunu ppreżentati lill-kumitat msemmi fl-Artikolu 11(1) għall-informazzjoni.Fil-każ ta' miżuri orizzontali r-reviżjoni għandha titwettaq fil-qafas tal-kumitat msemmi fl-Artikolu 11(1).Artikolu 7Prinċipji addizzjonali1. Barra dawn il-prinċipji stabbiliti fl-Artikolu 6, il-prinċipji stabbiliti fil-paragrafi 2 sa 8 għandhom japplikaw.2. Il-fażi preparatorja għandha twassal għat-twaqqif ta' rapport preparatorju li jikkomprendi l-għanijiet, l-iskop u r-raġuni fundamentali tal-proġett ta' interess komuni jew miżura orizzontali u partikolarment l-ispejjeż u l-vantaġġi antiċipati, kif ukoll il-kisba ta' l-impenn meħtieġ u l-fehim fost il-parteċipanti permezz ta' konsultazzjoni xierqa, inkluża indikazzjoni tal-kumitat kompetenti biex isegwi l-implimentazzjoni tal-proġett jew miżura.3. Il-fażi ta' vijabilità għandha twassal għall-istabbiliment ta' pjan ta' implimentazzjoni globali, li għandu jkopri l-fażijiet ta' l-iżvilupp u l-implimentazzjoni u jikkomprendi l-informazzjoni li tinsab fir-rapport preparatorju kif ukoll:(a) deskrizzjoni ta' l-iżvilupp ippjanat ta' l-organizzazzjoni u, kull fejn hu xieraq, il-bini mill-ġdid tal-proċeduri tax-xogħol;(b) għanijiet, funzjonalitajiet, parteċipanti u l-approċċ tekniku;(ċ) miżuri biex jiffaċilitaw il-komunikazzjoni multilingwali;(d) miżuri biex jassiguraw sigurtà u protezzjoni tad-data;(e) l-assenjazzjoni ta' rwoli lill-Komunità u lill-Istati Membri;(f) skomposizzjoni ta' l-ispejjeż mistennija u deskrizzjoni tal-vantaġġi mistennija, inklużi kriterji għall-kejl ta' dawk il-vantaġġi lil hinn mill-fażi ta' implimentazzjoni u analiżi dettaljata ta' dak iġġenerat mill-investiment kif ukoll tal-miri importanti li għandhom jintlaħqu;(g) skema li tiddefinixxi tqassim ġust bejn il-Komunità u l-Istati Membri u, kull fejn hu xieraq, entitajiet oħra, ta' l-ispejjeż operazzjonali u ta' żamma tas-servizzi ta' eGovernment pan-Ewropej u ta' infrastruttura mal-konklużjoni tal-fażi ta' implimentazzjoni.4. Matul il-fażi ta' żvilupp u tisħiħ, is-soluzzjoni proposta tista', jekk relevanti, tiġi mibnija, ittestjata, stmata u ikkontrollata fuq skala żgħira, u r-riżultati għandhom jintużaw biex jiġi aġġustat il-pjan ta' implimentazzjoni globali skond dawn.5. Matul il-fażi ta' implimentazzjoni, is-servizzi funzjonali b'mod sħiħ ikkonċernati għandhom ikunu stabbiliti skond il-pjan ta' implimentazzjoni globali.6. Ir-rapport preparatorju u l-pjan ta' implimentazzjoni globali għandhom ikunu stabbiliti bl-użu ta' metodoloġiji ppreparati bħala attività ta' sostenn fil-qafas tal-programm IDABC.7. Il-bidu u l-implimentazzjoni ta' proġett ta' interess komuni, id-definizzjoni tal-fażijiet tiegħu u l-istabbiliment ta' rapporti preparatorji u pjani ta' implimentazzjoni globali għandhom jitwettqu u jkunu ikkontrollati mill-Kummissjoni li taġixxi skond il-proċedura relevanti tal-kumitat settorjali.Fejn ma tapplika l-ebda proċedura tal-kumitat settorjali, il-Komunità u l-Istati Membri għandhom jistabbilixxu gruppi ta' esperti biex jeżaminaw il-kwistjonijiet kollha relevanti.Il-konklużjonijiet li jirriżultaw mill-kumitati settorjali u, fejn japplika, minn gruppi ta' esperti għandhom ikunu irrapportati mill-Kummissjoni lill-kumitat msemmi fl-Artikolu 11(1).8. Il-bidu u l-implimentazzjoni ta' miżura orizzontali, id-definizzjoni tal-fażijiet tagħha u l-istabbilixxar ta' rapporti preparatorji u l-pjanijiet ta' implimentazzjoni globali għandhom jitwettqu u jkunu ikkontrollati mill-Kummissjoni li taġixxi skond il-proċedura msemmija fl-Artikolu 11(2).Artikolu 8Proċedura ta' implimentazzjoni1. Il-Kummissjoni għandha tistabbilixxi programm ta' xogħol li jdur għad-dewmien kollu ta' din id-Deċiżjoni għall-implimentazzjoni ta' proġetti ta' interess komuni u miżuri orizzontali. Il-Kummissjoni għandha tapprova l-programm ta' xogħol u, ta' l-anqas darba fis-sena, kull modifika ta' dan, billi tqis, skond kif ikun il-każ, l-iskomposizzjoni tal-budget għal kull proġett ta' interess komuni u miżura orizzontali.Il-proċedura msemmija fl-Artikolu 11(2) għandha tapplika fil-każ ta' l-approvazzjoni mill-Kummissjoni tal-programm ta' xogħol li jdur u kull modifika ta' dan.2. Għal kull proġett ta' interess komuni u għal kull miżura orizzontali, il-programm ta' xogħol msemmi fl-ewwel paragrafu għandu, fejn hu xieraq, jinkludi:(a) deskrizzjoni ta' l-għanijiet, l-iskop, ir-raġuni fundamentali, il-benefiċjarji potenzali, funzjonalitajiet u approċċi tekniċi;(b) skomposizzjoni tan-nefqa fil-passat u l-miri importanti li ġew milħuqa, kif ukoll l-ispejjeż u l-vantaġġi antiċipati u l-miri importanti li għandhom jintlaħqu;(ċ) speċifikazzjoni ta' servizzi ta' eGovernment pan-Ewropej orizzontali u servizzi ta' infrastruttura li għandhom jintużaw.Artikolu 9Disposizzjoniiet dwar il-budget1. Bla preġudizzju għall-Artikolu 8, il-proċedura msemmija fl-Artikolu 11(2) għandha tapplika fil-każ ta' l-approvazzjoni mill-Kummissjoni tal-budget għal kull proġett ta' interess komuni jew miżura orizzontali, kif meħtieġ, biex tkopri, bla ħsara għar-regoli dwar il-budget applikabbli, il-programm ta' xogħol li jdur u l-modifiki kollha ta' dan, skond l-Artikolu 8(1).2. Fondi għandhom ikunu rilaxxati fuq il-bażi ta' l-ilħuq ta' miri importanti speċifiċi skond il-proċedura applikabbli għall-kumitat settorjali relevanti għall-proġetti ta' interess komuni u għall-kumitat msemmi fl-Artikolu 11(1) għall-miżuri orizzontali. Għall-bidu tal-fażi preparatorja l-mira importanti għandha tkun l-inklużjoni tal-proġett ta' interess komuni jew miżura orizzontali li għandhu jitwettaq fil-programm ta' xogħol li jdur. Għall-bidu tal-fażi ta' vijabilità l-mira importanti għandha tkun ir-rapport preparatorju. Għall-bidu tal-fażi sussegwenti ta' l-iżvilupp u ta' tisħiħ il-mira importanti għandha tkun il-pjan ta' implimentazzjoni globali. Miri importanti li għandhom jintlaħqu matul il-fażi ta' żvilupp u ta' tisħiħ kif ukoll il-fażi ta' implimentazzjoni għandhom ikunu inklużi fil-programm ta' xogħol li jdur skond l-Artikolu 8.3. Il-proċedura msemmija fl-Artikolu 11(2) għandha tapplika fil-każ ta' proposti għal kull żieda fil-budget ta' aktar minn EUR 100000 għal kull proġett ta' interess komuni jew miżura orizzontali f'sena.4. Il-programm għandu jkun implimentat fuq il-bażi tar-regoli ta' akkwisti li jsiru mill-pubbliku. L-ispeċifikazzjonijiet tekniċi tas-sejħiet għall-offerti għandhom, għall-valuri ta' kuntratti li jeċċedu EUR 500000, jkunu definiti b'kordinazzjoni ma' l-Istati Membri fil-qafas tal-kumitat settorjali relevanti jew tal-kumitat msemmi fl-Artikolu 11(1).Artikolu 10Kontribuzzjoni finanzjarja tal-Komunità1. Fl-implimentazzjoni tal-proġett ta' interess komuni u miżuri orizzontali, il-Komunità għandha ġġor l-ispejjeż bi proporzzjon ma' l-interess tagħha.2. Il-kontribuzzjoni finanzjarja tal-Komunità għal kull proġett ta' interess komuni jew miżura orizzontali għandha tkun determinata skond il-paragrafi 3 sa 7.3. Għal proġett ta' interess komuni jew miżura orizzontali biex tirċievi kontribuzzjoni finanzjarja mill-Komunità, pjanijiet konkreti għall-finanzjament ta' l-ispejjeż ta' żamma u operazzjonali tal-fażi ta' wara l-implimentazzjoni għandha tkun meħtieġa, b'assenjazzjoni ċara tar-rwoli lill-Komunità u lill-Istati Membri u lill-entitajiet oħra.4. Fil-fażijiet preparatorji u ta' vijabilità, il-kontribuzzjoni tal-Komunità tista' tkopri l-ispiża kollha ta' l-istudji meħtieġa.5. Fil-fażi ta' l-iżvilupp u ta' tisħiħ u fil-fażi ta' implimentazzjoni, il-Komunità għandha ġġor l-ispiża ta' dawk il-kompiti li huma assenjati lilha fil-pjan ta' implimentazzjoni globali ta' dak il-proġett ta' interess komuni jew miżura orizzontali.6. Fondi tal-Komunità għal proġett ta' interess komuni jew miżura orizzontali li tikkonċerna it-twassil u ż-żamma ta' servizzi ta' infrastruttura għandhom, fil-prinċipji, jieqfu wara perjodu massimu ta' erbgħa snin mill-bidu tal-fażi preparatorja.7. Ir-riżorsi finanzjarji provvduti taħt din id-Deċiżjoni m'għandhomx jkunu assenjati għal proġetti ta' interess komuni jew miżura orizzontali jew fażijiet ta' proġetti ta' interess komuni jew miżuri orizzontali li jibbenefikaw minn sorsi oħra ta' fondi tal-Komunità.8. Sal-31 ta' Diċembru 2006, mekkaniżmi biex jassiguaw is-sostenibbilità finanzjarja u operazzjonali ta' servizzi ta' infrastruttura, kull fejn huwa xieraq, għandhom ikunu definiti u maqbula skond il-proċedura msemmija fl-Artikolu 11(2).Artikolu 11Kumitat1. Il-Kummissjoni għandha tkun assistita minn kumitat msejjaħ il-Kumitat tas-Servizzi ta' eGovernment Pan-Ewropej (PEGSCO).2. Fejn issir referenza għal dan il-paragrafu, l-Artikoli 4 u 7 tad-Deċiżjoni tal-Kunsill 1999/468/KE għandha tapplika, wara li jiġi ikkunsidrat l-Artikolu 8 ta' dan.Il-perjodu stabbilit fl-Artikolu 4(3) tad-Deċiżjoni 1999/468/KE għandu jiġi ffissat għal tliet xhur.3. Il-PEGSCO għandu jadotta r-regoli ta' proċedura tiegħu.Artikolu 12Rapport annwaliIl-Kummissjoni għandha tirrapporta kull sena lill-PEGSCO dwar l-implimentazzjoni ta' din id-Deċiżjoni.Artikolu 13Valutazzjoni1. Il-Kummissjoni għandha, f'kordinazzjoni ma' l-Istati Membri, twettaq valutazzjoni finali ta' l-implimentazzjoni ta' din id-Deċiżjoni fl-aħħar tal-programm.2. Barra dan, il-Kummissjoni għandha, f'kordinazzjoni ma' l-Istati Membri, twettaq valutazzjoni ta' l-implimentazzjoni ta' din id-Deċiżjoni sa nofs l-2006 bħala l-aktar tard. Din il-valutazzjoni għandha wkoll tistma, inter alia, l-effettività u l-effiċjenza ta' l-attivitajiet ta' l-IDABC kif ukoll tinkludi valutazzjoni kwalitattiva u kwantitattiva ta' l-andament kontra l-programm ta' xogħol. Fil-kuntest ta' din il-valutazzjoni l-Kummissjoni għandha tirrapporta dwar il-konsistenza ta' l-ammont għall-2007-2009 bil-perspettiva finanzjarja. Jekk applikabbli, il-Kummissjoni għandha tieħu l-passi meħtieġa fil-proċeduri dwar il-budget għall-2007-2009 biex tassigura l-konsisternza ta' l-approprjazzjonijiet annwali bil-perspettiva finanzjarja.3. Il-valutazzjonijiet għandhom jistabbilixxu l-progress u l-istatus kurrenti tal-proġetti ta' interess komuni u miżuri orizzontali identifikati fl-Annessi I u II rispettivament u partikolarment kif is-servizzi ta' eGovernment pan-Ewropej intiżi huma żviluppati, implimentati u wżati.Il-valutazzjonijiet għandhom jeżaminaw ukoll, fid-dawl ta' l-ispiża minfuqa mill-Komunità, il-vantaġġi pprovduti mis-servizzi ta' eGovernment pan-Ewropej u ta' infrastruttra lill-Komunità għall-avvanz ta' politiki komuni u kop erazzjoni istituzzjonali safejn amministrazzjonijiet pubbliċi, negozji u ċittadini huma ikkonċernati u jidentifkaw żoni għal titjib potenzali u jivverifikaw sinerġiji ma' attivitajiet oħra tal-Komunità fiż-żona ta' servizzi ta' eGovernment pan-Ewropej u ta' infrastruttura.4. Il-Kummissjoni għandha tibgħat ir-riżultati tal-valutazzjonijiet kwantitattivi u kwalitattivi lill-Parlament Ewropew u lill-Kunsill flimkien ma' proposti xierqa għall-emendar ta' din id-Deċiżjoni. Ir-riżultati għandhom jintbgħatu qabel il-preżentazzjoni ta' l-abbozz tal-budget ġenerali ta' l-Unjoni Ewropea għas-snin 2007 u 2010 rispettivament.Artikolu 14Koperazzjoni internazzjonali1. Il-programm IDABC jista' jinfetaħ, fil-qafas tal-ftehim rispettivi tagħhom mal-Komunità, għall-parteċipazzjoni minn pajjiżi taż-Żona Ekonomika Ewropea u l-pajjiżi kandidati.2. Kop erazzjoni ma' pajjiżi terzi, fl-implimentazzjoni ta' proġetti ta' interess komuni u miżuri orizzontali għandha tkunu inkoraġġita, notevolment ma' amministrazzjonijiet pubbliċi fil-pajjiżi Mediterranji, il-Balkani u l-pajjiżi Ewropej tal-lvant. Attenzjoni partikolari għandha tkun mogħtija wkoll lill-kop erazzjoni internazzjonali fis-sostenn ta' l-iżvilupp u l-kop erazzjoni ekonomika. Spejjeż konnessi m'għandhomx ikunu koperti mill-programm IDABC.3. Organizzazzjonijiet internazzjonali jew entitajiet internazzjonali oħra jistgħu jieħdu sehem fl-implimentazzjoni ta' proġetti ta' interess komuni jew miżuri orizzontali bi spiża tagħhom stess.Artikolu 15Networks oħra1. Fir-rigward ta' l-istabbiliment jew it-titjib ta' networks oħra li mhumiex proġetti ta' interess komuni jew miżuri orizzontali (hawnhekk iżjed ‘il quddiem msejħa "networks oħra"), l-Istati Membri u l-Komunità għandhom, skond id-dispożizzjonijiet relevanti tal-leġislazzjoni tal-Komunità li jirregolaw l-implimentazzjoni ta' dawk in-networks, jassiguraw konformità mal-paragrafi 2 sa 5.2. Bla ħsara għall-paragrafu 3, servizzi ta' eGovernment pan-Ewropej orizzontali u ta' infrastruttura pprovduti mill-Komunità fil-qafas ta' din id-Deċiżjoni tista' tintuża minn networks oħra.3. Kull wieħed minn networks l-oħra għandhom ikunu ndikati teknikament b'referenza għall-istandards Ewropej jew speċifikazzjonijiet li huma disponibbli pubblikament jew speċifikazzjonijiet miftuħa għall-iskambju ta' informazzjoni jew integrazzjoni tas-servizz, kif xieraq, sabiex jassiguraw interoperabbilità bejn sistemi nazzjonali u tal-Komunità fi u minn naħa għal oħra ta' setturi amministrattivi u man-negozji u ċittadini.4. Sal-31 ta' Ottubru 2005, u b'intervalli ta' sena minn dakinhar 'il quddiem, il-Kummissjoni għandha tibgħat lill-PEGSCO rapport dwar l-implimentazzjoni tal-paragrafi 1 sa 5. F'dak ir-rapport, il-Kummissjoni għandha tispeċifika kull ħtieġa relevanti ta' min qed juża jew kull raġuni oħra li tipprevjeni networks oħra milli jagħmlu użu mis-servizzi taħt paragrafu 2, u tiddiskuti l-possibbilità li ttejjeb il-kwalità ta' dawn is-servizzi sabiex jiġi estiż l-użu tagħhom.5. Is-servizzi ta' eGovernment pan-Ewropej orizzontali jew ta' infrastruttura żviluppati fil-qafas tal-Komunità taħt il-programm IDA jew IDABC jisgtħu jintużaw mill-Kunsill fir-rigward ta' l-istabbiliment jew it-titjib ta' attivitajiet fil-qafas tal-politika barranija u ta' sigurtà komuni u l-kop erazzjoni tal-pulizija u ġudizzjarja fi kwistjonijiet kriminali, skond it-Titoli V u VI tat-Trattat dwar l-Unjoni Ewropea rispettivament.L-użu ta' dawn is-servizzi għandu jkun deċiż fuq u iffinanzjat skond it-Titoli V u VI ta' dak it-Trattat.Artikolu 16Qafas Finanzjarju1. Il-qafas finanzjarju għall-implimentazzjoni ta' l-azzjoni tal-Komunità taħt din id-Deċiżjoni għall-perjodu mill-1 ta' Jannar 2005 sal-31 ta' Diċembru 2009 huwa b'dan stabbilit għal EUR 148.7 miljun, li minnhom EUR 59,1 miljun huma għall-perjodu sal-31 ta' Diċembru 2006.Għall-perjodu wara l-31 ta' Diċembru 2006, l-ammont għandu jkun meqjus bħala ikkonfermat jekk huwa konsistenti għal din il-fażi mal-perspettiva finanzjarja li qegħda fis-seħħ għall-perjodu li jibda fl-2007.2. L-approprjazzjonijiet annwali għall-perjodu mill-2005 sa l-2009 għandhom ikunu awtorizzati mill-awtorità tal-budget fil-limitu tal-perspettiva finanzjarja.Artikolu 17Dħul fis-seħħDin id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.Għandha tapplika mill-1 ta' Jannar 2005 sal-31 ta' Diċembru 2009.Magħmul fi Strasburgu, fil-21 ta' April 2004.Għall-Parlament EwropewIl-PresidentP. CoxGħall-KunsillIl-PresidentD. Roche[1] ĠU C 80, 30.03.04, p. 83.[2] ĠU C 73, 23.03.04, p. 72.[3] L-Opinjoni tal-Parlament Ewropew tat-18 ta' Novembru 2003 (għadha mhix ippubblikata fil-Ġurnal Uffiċjali). Il-Pożizzjoni Komuni tal-Kunsill tat-18 ta' Diċembru 2003 (ĠU C 66 E, tas-16.3.2004, p. 22) u l-Posizzjonijiet tal-Parlament Ewropew tal-11 ta' March 2004 (għadha mhix ippubblikata fil-Ġurnal Uffiċjali). Id-Deċiżjoni tal-Kunsill tat-30 ta' Marzu 2004.[4] ĠU L 203, 03.08.99, p. 1. Id-Deċiżjoni kif emendata bid-Deċiżjoni Nru 2046/2002/KE (ĠU L 316, 20.11.02, p. 4).[5] ĠU L 203, 03.08.99, pl. 9. Id-Deċiżjoni kif emendata bid-Deċiżjoni Nru 2045/2002/KE (ĠU L 316, 20.11.02, p. 1).[6] ĠU L 281, tat-23.11.1995, p. 31. Id-Direttiva kif emendata bir-Regolament (KE) Nru 1882/2003 (ĠU L 284, tal-31.10.2003, p. 1).[7] ĠU L 201, tal-31.07.02, p. 37.[8] ĠU L 184, 17.07.99, p. 23.[9] ĠU C 172, tat-18.6.1999, p. 1. Il-Ftehim kif emendat bid-Deċiżjoni 2003/429/KE tal-Parlament Ewropew u tal-Kunsill (ĠU L 147, ta' l-14.6.2003, p. 25).[10] ĠU L 183, tal-11.07.97, p. 12.[11] ĠU L 14, tat-18.01.01, p. 32.[12] ĠU L 345, tal-31.12.03, p. 9.[13] ĠU L 336, tat-23.12.03, p. 1.--------------------------------------------------L-ANNESS IŻONI TA' POLITIKA GĦALL-PROĠETTI TA' INTERESS KOMUNIProġetti ta' interess komuni taħt il-programm IDABC huma dawk stabbiliti notevolment fiż-żona li ġejjin:A. B'MOD ĠENERALI1. Politiki u attivitajiet tal-Komunità (skond it-taqsima B), skambju interistituzzjonali ta' informazzjoni (skond it-taqsima C), kop erazzjoni internazzjonali (skond it-taqsima D) kif ukoll networks oħra (skond it-taqsima E).2. Il-funzjonament ta' l-Aġenziji Ewropej u korpi u bħala sostenn tal-qafas legali li jinqalgħu mill-ħolqien ta' Aġenziji Ewropej.3. Politiki konnessi mal-moviment liberu tal-persuni, notevolment bħala sostenn għat-twassil ta' servizzi ugwali liċ-ċittadini u negozji fid-diversi Stati Membri.4 Azzjonijiet li, fil-qafas tal-politiki u attivitajiet tal-Komunità u f'ċirkostanzi imprevvisti, huma meħtieġa b'urġenza biex isostnu l-azzjoni tal-Komunità u l-Istati Membri.B. POLITIKI U ATTIVITAJIET TAL-KOMUNITÀ1. Politika ekonomika u monetarja.2. Konsolidazzjoni ta' l-acquis communautaire wara t-tkabbir ta' l-Unjoni Ewropea.3. Politiki reġjonali u ta' koeżjoni, notevolment biex jiffaċilitaw il-ġbir, l-amministrazzjoni u t-tixrid ta' informazzjoni li tikkonċerna l-implimentazzjoni ta' politiki reġjonali u ta' koeżjoni fil-livell ta' amministrazzjoni pubblika ċentrali u reġjonali.4. L-iffinanzjar mill-Komunità, notevolment biex joħloq interface ma' bażi tad-data sabiex jiffaċilita l-aċċess ta' organizzazzjonijiet Ewropej, u partikolarment IŻM, għas-sorsi ta' iffinanzjar mill-Komunità.5. L-Istatistiċi, notevolment dwar il-ġbir u t-tixrid ta' informazzjoni ta' l-istatistika, kif ukoll statistiċi ta' sostenn għall-eGovernment, sabiex tiġi stmata l-interoperabbilità bejn sistemi u l-effiċjenza tagħhom bħala kejl ta' suċċess.6. Il-pubblikazzjoni ta' dokumenti uffiċjali u l-amministrazzjoni ta' servizzi ta' informazzjoni uffiċjali.7. Is-setturi ta' l-agrikoltura u s-sajd, notevolment dwar sostenn ta' l-amministrazzjoni tas-swieq u strutturi ta' l-agrikoltura, amministrazzjoni finanzjajra aktar effiċjenti, skambju ta' data tal-kontijiet tar-razzett bejn aġenziji nazzjonali u l-Kummissjoni, u l-ġlieda kontra l-frodi.8. Is-setturi ta' l-industrija u tas-servizzi, notevolment li jikkonċernaw l-iskambju ta' informazzjoni bejn amministrazzjonijiet pubbliċi responsabbli minn kwistjonijiet ta' kompetittività tan-negozju, u bejn dawn l-amministrazzjonijiet pubbliċi u l-federazzjonijiet ta' l-industrija.9. Il-politika ta' kompetizzjoni, notevolment permezz ta' l-implimentazzjoni ta' skambju mtejjeb ta' data elettronika ma' l-amministrazzjonijiet pubbliċi nazzjonali sabiex jiġu faċilitati l-proċeduri ta' informazzjoni u ta' konsultazzjoni.10. Is-setturi ta' l-edukazzjoni, il-kutura u l-awdioviżwali, notevolment għall-iskambju ta' informazzjoni li tikkonċerna kwistjonijiet ta' kontenut dwar networks miftuħa u biex tippromovi l-iżvilupp u ċ-ċirkolazzjoni ħielsa ta' servizzi ġodda awdioviżwali u ta' informazzjoni.11. Is-settur tat-trasport, notevolment għas-sostenn ta' skambju ta' data li tikkonċerma sewwieqa, vetturi, vapuri u operaturi tat-trasport.12. It-turiżmu, l-ambjent, il-protezzjoni tal-konsumatur u s-saħħa pubblika, u l-akkwisti pubbliċi.13. Il-politika ta' riċerka, partikolarment biex tiffaċilita l-ġbir, l-amministrazzjoni u t-tixrid ta' informazzjoni li tikkonċerna l-implimentazzjoni ta' politika ta' riċerka kordinata fil-livell ta' aministrazzjonijiet nazzjonali pubbliċi.14. Il-kontribuzzjonijiet għall-għanijiet ta' l-inizjattiva eEurope u l-pjan ta' azzjoni konness, partikolarment il-kapitolu dwar eGovernemtn u sigurtà, bl-għan biex ikun ta' vantaġġ għan-negozji u ċittadini.15. Il-politika dwar l-immigrazzjoni, notevolment permezz ta' l-implimentazzjoni ta' skambju mtejjeb ta' data elettronika ma' amministrazzjonijiet pubbliċi nazzjonali sabiex jiġu faċilitati l-proċeduri ta' informazzjoni u konsultazzjoni.16. Kop erazzjoni bejn awtoritajiet ġudizzjarja.17. Is-sistemi ta' informazzjoni li jippermettu l-parteċipazzoni ta' parlamenti nazzjonali u s-soċjetà ċivili fil-proċess leġislattiv.18. Studju ta' wara l-implimentazzjoni tal-leġislazzjoni tal-Komunità u l-iskambju ta' informazzjoni bejn Stati Membri u istituzzjonijiet tal-Komunità.C. SKAMBJU TA' INFORMAZZJONI INTERISTITUZZJONALISkambju ta' informazzjoni interistituzzjonali, notevolment:1. li jsostni l-proċess tat-teħid ta' deċiżjonijiet tal-Komunità u l-mistoqsijiet Parlamentari;2. għall-istabbiliment ta' kollegamenti telematiċi meħtieġa bejn il-Kummissjoni, il-Parlament Ewropew u l-Kunsill (inkluż is-sit tal-Presidenza fil-kariga ta' l-Unjoni Ewropea, ir-Rappreżentanza Permanenti ta' l-Istati Membri u l-ministeri nazzjonali li jikkoperaw) u istituzzjonijiet oħra tal-Komunità;3. biex tiffaċilita l-multilingwiżmu fl-iskambju interistituzzjonali ta' informazzjoni, mezzi ta' amministrazzjonijiet tal-fluss tax-xogħol ta' traduzzjoni u għodda ta' sostenn għat-traduzzjoni, l-iżvilupp u l-qsim ta' riżorsi miltilingwali, u l-organizzazzjoni ta' aċċess komuni għal dawn ir-riżorsi;4. għall-qsim ta' dokumenti bejn Aġenziji Ewropej u korpi u l-istituzzjonijiet tal-Komunità.D. KOPERAZZJONI INTERNAZZJONALIL-estensjoni tal-proġetti ta' interess komuni għall-pajjiżi terzi, inklużi pajjiżi kandidati, u organizzazzjonijiet internazzjonali, b'attenzjoni partikolari għal inizzjattivi għall-iżvilupp u kop erazzjoni ekonomika.E. NETWORKS OĦRAIl-proġetti ta' interess komuni li qabel kienu iffinanzjati mill-programm IDA u li issa għandhom l-iffinanzjar tagħhom tal-Komunità madankollu jaqgħu fil-grupp "networks oħra" msemmi fl-Artikolu 14 ta' din id-Deċiżjoni.--------------------------------------------------L-ANNESS IIMIŻURI ORIZZONTALIMiżuri orizzontali taħt il-programm IDABC huma notevolment:A. SERVIZZI TA' EGOVERNMENT PAN-EWROPEJ ORIZZONTALIMiżuri orizzontali mibdija biex jibdew, jagħmlu possibbli u jamministraw il-provvista ta' servizzi ta' eGovernment pan-Ewropej, inklużi aspetti ta' organizzazzjoni u ta' kordinazzjoni, bħal:(a) portal biex jipprovdi aċċess għal informazzjoni online multilingwali pan-Ewropea u servizzi interattivi lin-negozji u ċittadini;(b) punt wieħed ta' aċċess għal e.g. servizzi online ta' informazzjoni legali fl-Istati Membri;(ċ) applikazzjoni interattivi għall-ġbir ta' opinjonijiet u ta' esperjenzi ta' dawk li għandhom interess dwar kwistjonijiet ta' interess pubbliku u dwar il-funzjonament ta' politiki tal-Komunità.B. SERVIZZI TA' INFRASTRUTTURAMiżuri orizzontali mibdija biex jipprovdu u jżommu teknoloġija u soluzzjonijiet ta' software bħala servizzi li jipprovdu funzjonalitajiet speċifiċi marbuta ma' l-ICT, minn komunikazzjonijiet għal standards definiti. Teknoloġija u soluzzjonijiet ta' software li jikkomprendu servizzi ta' network, middleware, sigurtà, u linji gwida, bħal:(a) pjattaforma ta' komunikazzjoni sigura u ta' min jafdha għall-iskambju ta' data bejn amministrazzjonijiet pubbliċi;(b) sistema sigura u ta' min jafdha għall-amministrazzjoni ta' flussi ta' data marbuta ma' xulxin bi flussi ta' xogħol differenti;(ċ) kitt ta' l-għodda komuni għall-amministrazzjoni ta' siti web u portals multilingwali li jikkolaboraw;(d) pjattaforma ta' akkreditazzjoni bl-għan li tiġi immaniġġjata informazzjoni klassifikata;(e) l-istabbiliment u l-implimentazzjoni ta' politika ta' awtentikazzjoni għal networks u proġetti ta' interess komuni;(f) studji ta' sigurtà u analiżi tar-riskju bħala sostenn ta' networks u servizzi oħra ta' infrastruttura;(g) mekkaniżmi biex jistabbilixxu fiduċja bejn awtoritajiet ta' ċertifikazzjoni biex tippermetti l-użu ta' ċertifikati elettroniċi f'servizzi ta' eGovernment pan-Ewropej;(h) servizzi ta' identifikazzjoni, awtorizzazzjoni, awtentikazzjoni u li ma jistgħux jkunu rifjutati għal proġetti ta' interess komuni;(i) qafas komuni għall-qsim u l-iskambju ta' informazzjoni u tagħrif bejn amministrazzjonijiet pubbliċi Ewropej u ma' negozji u ċittadini, inklużi linji gwida ta' l-arkitettura;(j) speċifikazzjoni ta' vokabolarji ta' XML, skemi u XML konnessi li jkunu jistgħu jkunu ikkunsinnati biex isostnu l-iskambju ta' data f'networks;(k) ħtiġijiet tal-mudell funzjonali u mhux funzjonli għall-amministrazzjoni ta' reġistrazzjonijiet elettroniċi f'amministrazzjonijiet pubbliċi;(l) qafas ta' metadata għall-informazzjoni tas-settur pubbliku f'applikazzjonijiet pan-Ewropej;(m) paragun ta' standards ta' skambju miftuħ bl-għan li tiġi stabbilita politika dwar formati miftuħa;(n) speċifikazzjonijiet komuni u servizzi ta' infrastruttura li jiffaċilitaw l-akkwist elettroniku minn naħa għal oħra ta' l-Ewropa;(o) sistemi ta' traduzzjoni bil-makni u għodda multilingwali oħra, inklużi dizzjunarji, teżawri u sistemi ta' klassifikazzjoni ta' sostenn għall-multilingwiżmu;(p) applikazzjonijiet biex isostnu xogħol kop erattiv bejn amministrazzjonijiet pubbliċi;(q) applikazzjonijiet biex isostnu aċċess b'ħafna kanali għas-servizzi;(r) għodda mibnija fuq software b'sors miftuħ u azzjonijiet biex jkun faċilitat l-iskambju ta' esperjenzi bejn, u biex jittieħdu soluzzjonijiet minn amministrazzjonijiet pubbliċi.C. ATTIVITAJIET STRATEĠIĠI U TA' SOSTENN1. Attivitajiet strateġiċi biex isostnu l-istima u l-promozzjoni ta' servizzi ta' eGovernment pan-Ewropej, bħal:(a) analiżi ta' strateġiji ta' eGovernment u ta' l-Amministrazzjoni ta' l-Informazzjoni (IM) minn naħa għal oħra ta' l-Ewropa;(b) organizzazzjoni ta' avvenimenti li jqajjmu kuxjenza li jinvolvu lil dawk li għandhom interess ikkonċernati;(ċ) promozzjoni ta' l-istabbiliment ta' servizzi ta' eGovernment pan-Ewropej b'attenzjoni speċjali għas-servizzi lin-negozji u ċittadini.2. Attivitajiet ta' sostenn mibdija biex isostnu programmi ta' amministrazzjoni bil-mira li jikkontrollaw u jtejjbu l-effettivita u l-effiċjenza tal-programm, bħal:(a) ċertezza tal-kwalità u kontroll biex itejjbu l-ispeċifikazzjoni ta' l-għanijiet tal-proġett kif ukoll l-eżekuzzjoni ta' proġett u r-riżultati;(b) valutazzjoni tal-programm u analiżi tal-vantaġġ mill-ispiża ta' proġetti speċifiċi ta' interess komuni u miżuri orizzontali.3. Attivitajiet ta' sostenn mibdija biex jippromovu t-tixrid ta' prattika tajba fl-applikazzjoni ta' teknoloġiji ta' l-informazzjoni lill-amministrazzjonijiet pubbliċi, bħal:(a) rapporti, siti web, konferenzi u, b'mod ġenerali, inizjattivi ndirizzati lill-pubbliku;(b) kontroll, analiżi u tixrid fuq siti web ta' inizjattivi u l-aħjar prattika marbuta ma' azzjonijiet ta' eGovernment fil-livell ta' Stat Membru, Komunità u internazzjonali;(ċ) promozzjoni tat-tixrid ta' l-aħjar prattika fl-użu ta' e.g. software b'sors miftuħ minn amministrazzjonijiet pubbliċi.--------------------------------------------------


title: Deċiżjoni tal-Kunsill 2010/619/PESK tal- 15 ta’ Ottubru 2010 li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO

text:
               16.10.2010

               MT

               Il-Ġurnal Uffiċjali tal-Unjoni Ewropea

               L 272/19

         DEĊIŻJONI TAL-KUNSILL 2010/619/PESK
   tal-15 ta’ Ottubru 2010
   li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo (1), EULEX KOSOVO
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28 u l-Artikolu 43(2) tiegħu,
   Billi:

               (1)

               Fl-4 ta’ Frar 2008, il-Kunsill adotta l-Azzjoni Konġunta 2008/124/PESK (2).

               (2)

               Fid-9 ta’ Ġunju 2009, il-Kunsill adotta l-Azzjoni Konġunta 2009/445/PESK (3), li emendat l-Azzjoni Konġunta 2008/124/PESK billi żiedet l-ammont ta’ referenza finanzjarja li jkopri n-nefqa tal-Missjoni tal-Unjoni Ewropea għall-Istat tad-Dritt fil-Kosovo (minn hawn ‘il quddiem “EULEX KOSOVO”) sal-iskadenza tal-Azzjoni Konġunta 2008/124/PESK.

               (3)

               Fit-8 ta’ Ġunju 2010, il-Kunsill adotta d-Deċiżjoni 2010/322/PESK (4), li emendat u estendiet l-Azzjoni Konġunta 2008/124/PESK għal perijodu ta’ sentejn sal-14 ta’ Ġunju 2012 u stabbiliet l-ammont ta’ referenza finanzjarja ta’ EUR 265 000 000 sal-14 ta’ Ottubru 2010.

               (4)

               Il-EULEX KOSOVO ser titmexxa fil-kuntest ta’ sitwazzjoni li tista’ tiddeterjora u tista’ tkun ta’ dannu għall-objettivi tal-politika estera u ta’ sigurtà komuni kif stabbilit fl-Artikolu 21 tat-Trattat.

               (5)

               L-Azzjoni Konġunta 2008/124/PESK għandha tiġi emendata biex tipprovdi ammont ta’ referenza finanzjarja ġdid sal-14 ta’ Ottubru 2011,

         ADOTTA DIN ID-DEĊIŻJONI:
   Artikolu 1
   L-Artikolu 16(1) tal-Azzjoni Konġunta 2008/124/PESK hija b’dan sostitwita kif ġej:

      “1.   L-ammont ta’ referenza finanzjarja maħsub biex ikopri n-nefqa tal-EULEX KOSOVO sal-14 ta’ Ottubru 2010 għandu jkun ta’ EUR 265 000 000.
      L-ammont ta’ referenza finanzjarja maħsub biex ikopri n-nefqa tal-EULEX KOSOVO sal-14 ta’ Ottubru 2011 għandu jkun ta’ EUR 165 000 000.
      L-ammont ta’ referenza finanzjarja għall-perijodu sussegwenti għall-EULEX KOSOVO għandu jiġi deċiż mill-Kunsill.”

   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, il-15 ta’ Ottubru 2010.

            Għall-Kunsill

            Il-President

         E. SCHOUPPE

      (1)  Skont ir-Riżoluzzjoni 1244 (1999) tal-Kunsill tas-Sigurtà tan-Nazzjonijiet Uniti.

      (2)  ĠU L 42, 16.2.2008, p. 92.

      (3)  ĠU L 148, 11.6.2009, p. 33.

      (4)  ĠU L 145, 11.6.2010, p. 13.


title: 2013/299/UE, Euratom: Deċiżjoni tal-Kunsill tal- 14 ta' Ġunju 2013 li tiffissa l-perijodu għat-tmien elezzjoni tar-rappreżentanti għall-Parlament Ewropew b'vot dirett universali

text:
               21.6.2013

               MT

               Il-Ġurnal Uffiċjali tal-Unjoni Ewropea

               L 169/69

         DEĊIŻJONI TAL-KUNSILL
   tal-14 ta' Ġunju 2013
   li tiffissa l-perijodu għat-tmien elezzjoni tar-rappreżentanti għall-Parlament Ewropew b'vot dirett universali
   (2013/299/UE, Euratom)
   IL-KUNSILL TAL-UNJONI EWROPEA,
   Wara li kkunsidra l-Att tal-20 ta' Settembru tal-1976 li jikkonċerna l-elezzjoni tar-rappreżentanti tal-Parlament Ewropew b'vot dirett universali (1), u b'mod partikolari t-tieni subparagrafu tal-Artikolu 11(2) tiegħu,
   Wara li kkunsidra l-opinjoni tal-Parlament Ewropew (2),
   Billi:

               (1)

               Bid-Deċiżjoni 78/639/Euratom, KEFA, KEE tal-25 ta' Lulju 1978 li tiffissa l-perijodu għall-ewwel elezzjoni tar-rappreżentanti tal-Parlament Ewropew b'vot dirett universali (3), il-Kunsill iffissa l-perijodu għal din l-ewwel elezzjoni mis-7 sal-10 ta' Ġunju 1979.

               (2)

               Jirriżulta li huwa impossibbli li t-tmien elezzjoni ssir matul il-perijodu korrispondenti tal-2014.

               (3)

               Għaldaqstant għandu jiġi ddeterminat perijodu elettorali ieħor,

         ADOTTA DIN ID-DEĊIŻJONI:
   Artikolu 1
   Il-perijodu msemmi fl-Artikolu 10(1) tal-Att tal-20 ta' Settembru 1976 li jikkonċerna l-elezzjoni tar-rappreżentanti tal-Parlament Ewropew b'vot dirett universali għandu jkun mit-22 sal-25 ta' Mejju 2014 għat-tmien elezzjoni
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fil-Lussemburgu, l-14 ta’ Ġunju 2013.

            Għall-Kunsill

            Il-President

         R. BRUTON

      (1)  ĠU L 278, 8.10.1976, p. 5. (mhux disponibbli bil-Malti)

      (2)  Opinjoni tal-21 ta' Mejju 2013 (għadha ma ġietx ippubblikata fil-Ġurnal Uffiċjali).

      (3)  ĠU L 205, 29.7.1978, p. 75. (mhux disponibbli bil-Malti)


title: Deċiżjoni tal-Kummissjoni tas- 26 ta’ Jannar 2012 dwar l-istabbiliment ta’ Grupp ta’ Esperti dwar il-gvern elettroniku

text:
               27.1.2012

               MT

               Il-Ġurnal Uffiċjali tal-Unjoni Ewropea

               C 22/7

         DEĊIŻJONI TAL-KUMMISSJONI
   tas-26 ta’ Jannar 2012
   dwar l-istabbiliment ta’ Grupp ta’ Esperti dwar il-gvern elettroniku
   2012/C 22/04
   Il-KUMMISSJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Billi:

               (1)

               Kif kien indikat fil-Komunikazzjoni mill-Kummissjoni intitolata “Il-Pjan ta' Azzjoni Ewropew dwar il-gvern elettroniku 2011-2015” (minn issa ’l quddiem imsejjaħ il-Pjan ta’ Azzjoni dwar il-gvern elettroniku (1)), “L-Istati Membri huma impenjati b'mod sħiħ għall-prijoritajiet politiċi tad-Dikjarazzjoni ta' Malmö” (2). Huma stiednu wkoll lill-Kummissjoni Ewropea biex torganizza governanza konġunta ta' dan il-Pjan ta' Azzjoni billi tippermetti l-parteċipazzjoni attiva mill-Istati Membri fl-implimentazzjoni tiegħu. F’Mejju 2011, il-Konklużjonijiet tal-Kunsill (3) approvaw il-Pjan ta’ Azzjoni dwar il-gvern elettroniku u l-azzjonijiet previsti fih.

               (2)

               Huwa għalhekk meħtieġ li l-Kummissjoni tistabbilixxi grupp ta’ esperti magħmul mill-awtoritajiet kompetenti tal-Istati Membri, li huma responsabbli għall-qasam tal-gvern elettroniku, li jkunu definiti l-kompiti u l-istruttura tiegħu.

               (3)

               Id-dejta personali għandha tkun ipproċessata skont ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward tal-ipproċessar ta' data (dejta) personali mill-istituzzjonijiet u l-korpi tal-Komunità u dwar il-moviment liberu ta' dak id-data (dejta) (4).

         IDDEĊIDIET DAN LI ĠEJ:
   Artikolu 1
   Il-“Grupp ta’ Esperti dwar il-gvern elettroniku”, minn issa ’l quddiem imsejjaħ “il-Grupp dwar il-gvern elettroniku” huwa b'dan stabbillit mill-Kummissjoni.
   Artikolu 2
   Kompiti
   Il-kompiti tal-Grupp għandhom ikunu:

               —

               li jagħti parir lill-Kummissjoni dwar kwistjonijiet strateġiċi tal-gvern elettroniku fil-kuntest tal-Pjan ta’ Azzjoni dwar il-gvern elettroniku, u li jagħti kontribut u jissuġġerixxi l-aġġustamenti meħtieġa għall-prijoritajiet, l-objettivi u l-azzjonijiet fuq il-bażi tal-evalwazzjoni ta’ nofs it-terminu tal-implimentazzjoni tal-Pjan ta’ Azzjoni dwar il-gvern elettroniku;

               —

               li jassisti lill-Kummissjoni fid-definizzjoni tal-miri komuni għall-Istati Membri għall-azzjonijiet rilevanti tal-Pjan ta’ Azzjoni;

               —

               li joffri forum għal diskussjonijiet strateġiċi u għall-iskambju ta' esperjenzi, li jinvolvi s-servizzi kollha tal-Kummissjoni;

               —

               li jiskambja opinjonijiet dwar kwistjonijiet li jirriżultaw minn strateġiji nazzjonali tal-gvern elettroniku, fl-oqsma koperti mill-Pjan ta’ Azzjoni tal-gvern elettroniku, b’rabta mal-ksib tal-għanijiet tiegħu;

               —

               li jipprovdi forum li permezz tiegħu l-Istati Membri jgħarrfu lill-Kummissjoni dwar il-progress fl-implimentazzjoni tal-Pjan ta' Azzjoni f'pajjiżhom.

         Permezz tal-Kummissjoni, il-“Grupp dwar il-gvern elettroniku” se jikkollabora mal-“Grupp ta’ Livell Għoli għall-Aġenda Diġitali” bil-għan li jiżguraw l-aħjar implimentazzjoni tal-azzjonijiet tal-gvern elettroniku.
   Il-“Grupp dwar il-gvern elettroniku” se jikkollabora u jikkoordina wkoll permezz tal-Kummissjoni mal-Kumitat tal-programm ISA (5).
   Artikolu 3
   Konsultazzjoni
   Il-Kummissjoni tista’ tikkonsulta mal-“Grupp dwar il-gvern elettroniku” dwar kwalunkwe kwistjoni relatata mal-implimentazzjoni tal-Pjan ta' Azzjoni tal-gvern elettroniku.
   Artikolu 4
   Kompożizzjoni – Ħatra
   1.   Il-“Grupp dwar il-gvern elettroniku” għandu jkun magħmul mill-awtoritajiet kompetenti tal-Istati Membri. Kull awtorità tal-Istat Membru għandha taħtar rappreżentant wieħed ta’ livell għoli. Ir-rappreżentanti għandhom ikunu responsabbli għall-istrateġiji nazzjonali dwar il-gvern elettroniku, għandhom ikunu kapaċi jiżguraw il-koordinazzjoni xierqa bejn l-awtoritajiet pubbliċi nazzjonali involuti fid-diversi oqsma koperti mill-Pjan ta’ Azzjoni dwar il-gvern elettroniku. Ir-rappreżentanti tal-Istati Membri jistgħu jkunu akkumpanjati minn kollegi xierqa skont is-suġġett diskuss, bla ħsara għar-regoli applikabbli għar-rimborż tal-ispejjeż tal-laqgħa.
   2.   Il-membri jinħatru għat-tul ta’ żmien tal-Pjan ta’ Azzjoni 2011-2015.
   3.   Jista' jkun hemm dispożizzjoni għall-istess numru ta' membri supplenti bħala membri li għandhom jinħatru. Il-membri supplenti għandhom jinħatru bl-istess kundizzjonijiet bħall-membri; il-membri supplenti għandhom jissostitwixxu l-membri kollha assenti jew indisposti b’mod awtomatiku.
   4.   Il-membri li ma jibqgħux f’qagħda li jikkontribwixxu b’mod effettiv għall-ħidmiet tal-grupp, li jirriżenjaw jew li ma jkunux konformi mal-kundizzjonijiet stipulati fil-paragrafu 3 ta’ dan l-Artikolu, jew l-Artikolu 339 tat-Trattat, jistgħu jiġu sostitwiti għall-kumplament tal-mandat tagħhom.
   5.   L-ismijiet tar-rappreżentanti maħtura għandhom jiġu ppubblikati fir-Reġistru tal-gruppi ta’ esperti tal-Kummissjoni u entitajiet simili oħrajn (“ir-Reġistru”) u fis-sit elettroniku dwar il-gvern elettroniku http://ec.europa.eu/information_society/activities/egovernment/index_en.htm
   Artikolu 5
   Operat
   1.   Il-“Grupp dwar il-gvern elettronikuhu” huwa ppresedut minn rappreżentant tal-Kummissjoni.
   2.   Ir-rappreżentant tal-Kummissjoni jista’ jistieden esperti minn barra l-grupp li jkollhom kompetenza speċifika f’suġġett li jkun fuq l-aġenda biex jieħdu sehem fil-ħidma tal-grupp, fuq bażi ad hoc. Barra minn hekk, ir-rappreżentant tal-Kummissjoni jista’ jagħti l-istatus ta’ osservatur lill-pajjiżi tal-EFTA u taż-ŻEE u lill-pajjiżi li se jissiebħu. F'każ bħal dan, l-awtoritajiet kompetenti ta' dawn il-pajjiżi għandhom jaħtru rappreżentant wieħed ta’ livell għoli.
   3.   Il-membri tal-gruppi esperti u r-rappreżentanti tagħhom, kif ukoll l-esperti u l-osservaturi mistiedna, għandhom jikkonformaw mal-obbligi tas-segretezza professjonali stabbiliti fit-Trattati u fir-regoli ta’ implimentazzjoni tagħhom, kif ukoll mar-regoli tal-Kummissjoni dwar is-siġurtà li għandhom x’jaqsmu mal-protezzjoni tal-informazzjoni kklassifikata tal-UE, li huma mniżżlin fl-Anness għad-Deċiżjoni tal-Kummissjoni 2001/844/KE, KEFA, Euratom (6). Jekk jonqsu milli jirrispettaw dawn l-obbligi, il-Kummissjoni tista’ tieħu l-miżuri xierqa kollha.
   4.   Il-laqgħat tal-“Grupp dwar il-gvern elettroniku” għandhom isiru fil-bini tal-Kummissjoni. Il-Kummissjoni għandha tipprovdi servizzi segretarjali. Uffiċjali oħrajn tal-Kummissjoni li għandhom interess fil-proċedimenti jistgħu jattendu l-laqgħat tal-grupp u s-sottogruppi tiegħu.
   5.   Il-grupp għandu jadotta r-regoli ta’ proċedura tiegħu abbażi tar-regoli standard ta’ proċedura għall-gruppi ta’ esperti (7).
   6.   Il-Kummissjoni għandha tippubblika t-tagħrif rilevanti dwar l-attivitajiet imwettqa mill-grupp billi tinkludih fir-Reġistru jew permezz ta' link mir-Reġistru għal sit elettroniku ddedikat.
   Artikolu 6
   Spejjeż tal-laqgħat
   1.   Il-parteċipanti fl-attivitajiet tal-grupp ma għandhomx jingħataw ħlas għas-servizzi li jipprovdu.
   2.   L-ispejjeż tal-ivvjaġġar u għas-sussistenza li jonfqu l-parteċipanti fl-attivitajiet tal-grupp għandhom jiġu rimborżati mill-Kummissjoni skont id-dispożizzjonijiet fis-seħħ fi ħdan il-Kummissjoni.
   3.   Dawk l-ispejjeż għandhom jiġu rimborżati fil-limiti tal-approprjazzjonijiet disponibbli allokati skont il-proċedura annwali għall-allokazzjoni tar-riżorsi.
   Artikolu 7
   Applikabbiltà
   Din id-Deċiżjoni għandha tapplika sal-31 ta’ Diċembru 2015.

      Magħmul fi Brussell, is-26 ta’ Jannar 2012.

            Għall-Kummissjoni

         Neelie KROES

            Viċi President

      (1)  Ref COM(2010) 743.

      (2)  Ir-referenza għad-Dikjarazzjoni ta’ Malmö: http://www.egov2009.se/wp-content/uploads/Ministerial-Declaration-on-eGovernment.pdf

      (3)  Il-Konklużjonijiet tal-Kunsill dwar il-Pjan ta’ Azzjoni Ewropew dwar il-gvern elettroniku 2011-2015; It-3093 laqgħa tal-Kunsill tal-Unjoni Ewropea (Trasport, Telekomunikazzjoni u Enerġija) – noti punti dwar it-telekomunikazzjoni biss – Brussell fis-27 ta' Mejju 2011.

      (4)  ĠU L 8, 12.1.2001, p. 1.

      (5)  ISA: Programm dwar “Soluzzjonijiet ta’ Interoperabbiltà għall-Amministrazzjonijiet Pubbliċi Ewropej”, id-Deċiżjoni Nru 922/2009/KE.

      (6)  Id-Deċiżjoni tal-Kummissjoni tad-29 ta’ Novembru 2001 li temenda r-Regoli Interni tal-Proċedura (ĠU L 317, 3.12.2001, p. 1).

      (7)  L-Anness IV għal SEC(2010) 1360.


title: 2014/398/UE: Deċiżjoni tal-Kunsill tal- 20 ta' Ġunju 2014 li taħtar tliet membri Taljani u erba' membri supplenti Taljani fil-Kumitat tar-Reġjuni

text:
               27.6.2014

               MT

               Il-Ġurnal Uffiċjali tal-Unjoni Ewropea

               L 188/64

         DEĊIŻJONI TAL-KUNSILL
   tal-20 ta' Ġunju 2014
   li taħtar tliet membri Taljani u erba' membri supplenti Taljani fil-Kumitat tar-Reġjuni

      (2014/398/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Taljan,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015.

               (2)

               Konsegwentement għat-tmiem tal-mandat tas-Sur Luis DURNWALDER, is-Sur Ugo CAPPELLACCI u s-Sur Luciano CAVERI, saru vakanti s-siġġijiet ta' tliet membri. Konsegwentement għat-tmiem tal-mandat tas-Sur Vito DE FILIPPO, is-Sur Roberto BOMBARDA, is-Sinjura Federica SEGANTI u s-Sinjura Alessia ROSOLEN, saru vakanti s-siġġijiet ta' erba' membri supplenti.

         ADOTTA DIN ID-DEĊIŻJONI:
   Artikolu 1
   Huma b'dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:

               (a)

               bħala membri:

                           —

                           Is-Sur Arno KOMPATSCHER, Consigliere e Presidente della Provincia Autonoma di Bolzano

                           —

                           Is-Sur Raffaele CATTANEO, Consigliere della Regione Lombardia e Presidente del Consiglio regionale

                           —

                           Is-Sur Augusto ROLLANDIN, Presidente della Regione Autonoma Valle d'Aosta

                     u

               (b)

               bħala membri supplenti:

                           —

                           Is-Sur Marcello Maurizio PITTELLA, Presidente della Regione Basilicata

                           —

                           Is-Sur Ugo ROSSI, Presidente della Provincia Autonoma di Trento

                           —

                           Is-Sur Francesco PERONI, Assessore della Regione Friuli Venezia Giulia

                           —

                           Is-Sur Franco IACOP, Consigliere e Presidente del Consiglio della Regione Friuli Venezia Giulia.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fil-Lussemburgu, l-20 ta' Ġunju 2014.

            Għall-Kunsill

            Il-President

         G. A. HARDOUVELIS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.